Valdis Vikmanis

Valdis Vikmanis (dzimis , miris ) bija latviešu diriģents un mūzikas pedagogs.

1937. gadā absolvējis Latvijas konservatorijas Trompetes klasi, 1938. gadā — Kara kapelmeistaru klasi. No 1937. līdz 1945. gadam strādājis par skolotāju, līdz 1940. gadam Rūjienā, pēc tam — Liepājā. No 1945. līdz 1987. gadam vadījis Liepājas mūzikas vidusskolu, kur arī mācīja. Vēl no 1946. līdz 1975. gadam bijis mākslinieciskais vadītājs korim "Līva". Diriģējis vairākus Liepājas kolektīvus.

1963. gadā ieguvis Latvijas PSR Nopelniem bagātā mākslas darbinieka goda nosaukumu. 1997. gadā ticis apbalvots ar pirmās pakāpes Triju Zvaigžņu ordeņa Goda zīmi. 2002. gadā saņēmis Lielo mūzikas balvu par mūža ieguldījumu.


Vikmanis

Roberts Vikmanis (1887) — latviešu revolucionārs, padomju valsts darbinieks; Uldis Vikmanis (1943) — latviešu onkologs, Latvijas Universitātes profesors; Valdis Vikmanis (1915—2011) — latviešu diriģents un mūzikas pedagogs.


Aleksis Dreimanis

Aleksis Dreimanis (dzimis , miris ) bija Kanādas latviešu ģeologs. Tiek uzskatīts par vienu no izcilākajiem Kanādas ģeologiem.


Cēsu pilsmuiža

Cēsu pilsmuižas () kungu māja jeb Cēsu Jaunā pils ir ēka Cēsu pilsētas centrā pie Cēsu viduslaiku pils. No 1777. gada līdz 1920. gada agrārajai reformai muiža piederēja grāfu fon Zīversu dzimtai.

Pēc agrārās reformas Cēsu Jauno pili nodeva Latvijas Aizsardzības ministrijas īpašumā un līdz 1940. gadam tajā atradās Latvijas armijas 8. Daugavpils kājnieku pulka štābs un virsnieku klubs. Pēc Otrā pasaules kara 1949. gadā Jaunajā pilī iekārtoja Cēsu Vēstures un mākslas muzeju. Kopš 2004. gada bijušās pilsmuižas kompleksā atrodas Cēsu kultūras un tūrisma centrs.


Antonio Meuči

Antonio Santi Džuzepe Meuči (, dzimis , miris ) bija itāļu izcelsmes amerikāņu izgudrotājs, dažkārt tiek uzskatīts par "īsto" telefona radītāju. Džuzepes Garibaldi draugs.

Savās mājās Steitenailendā Meuči radīja balss pārraides ierīci un 1871. gadā pieteica patenta brīdinājumu (patent caveat) par šo ierīci, neminēdams balss pārraidi ar elektriskās strāvas palīdzību. 1876. gadā Bells iesniedza savu telefona patentu.

Dzimis Florencē. 1835. gadā Meuči kopā ar sievu emigrēja uz Kubu, bet 1850. gadā - uz ASV, nodibinot sveču fabriku. 1850./51. gadā Meuči mājā dzīvoja viņa draugs Džuzepe Garibaldi. Neveiksmīgu darījumu rezultātā 1861. gadā Meuči bankrotēja.


Sinigrīns

Sinigrīns ir sērglikozīdu klasei piederošs glikozīds, kuru veido β-glikopiranoze (glikons), kam caur divvērtīgā sēra tiltiņu piesaistīts sarežģītas uzbūves aglikons, kura sastāvā ir alilgrupa un sulfātgrupa, kā arī slāpeklis imīda grupējuma formā. Sastopams atsevišķu kāpostu dzimtas augos kā Briseles kāposti, brokoļi un melno sinepju sēklās. Sinigrīnu saturošajām auga šūnām tiekot pārplēstām vai kā citādāk bojātām, enzīms sinigrināze sinigrīnu sašķeļ D-glikozē, kālija hidrogēnsulfātā un alilsinepju eļļā (alilizotiocianātā), kas veido sinepju un mārrutku raksturīgi aso garšu un smaržu.


Georgijs Baklanovs

Georgijs Baklanovs (; dzimis kā Alfons Georgs Baķis , miris ) bija Rīgā dzimis Krievijas operdziedātājs - baritons.

Dzimis Rīgā, pēc vecāku nāves 1892. gadā pārcēlies uz Kijivu. Iesākumā mācījies tieslietas Kijivas un Sanktpēterburgas universitātēs, tomēr vēlāk iestājās Kijivas konservatorijā. Papildinājies Milānā.

1903. gadā Kijivā debitēja uz operas skatuves. Darbojies Zimina operas, Lielā teātra trupā Maskavā un Marijas teātra trupā Sanktpēterburgā. Kopš 1910. gadā uzstājās pasaules slavenākajās operas skatuvēs, to skaitā Metropolitēna operā Ņujorkā, Kobventgārdenā Londonā, Berlīnes Komiskajā operā, Parīzes operā, Vīnes Valsts operā un citās.

Kā viesmākslinieks dziedājis arī uz Latvijas Nacionālās operas skatuves.


Emīls Berliners

Emīls Berliners (, dzimis , miris ) bija Vācijas ebreju izcelsmes amerikāņu izgudrotājs un uzņēmējs.

1870. gadā emigrēja uz ASV. Uzlaboja telefona uzbūvi, ieviešot konstrukcijā oglekļa mikrofonu un indukcijas spoli. 1887. gadā patentēja jaunu skaņas ierīci — gramofonu. Vēlāk konstruēja arī aviācijas dzinējus.

1897. gadā Londonā nodibināja uzņēmumu Gramophone Company, kas 1931. gadā kļuva par EMI, bet 1897. gadā Hannoverē — Deutsche Grammophon, kas kā ierakstu kompānija pazīstama arī mūsdienās.


Berliners

Emīls Berliners (Emile Berliner; 1851—1929) — ebreju izcelsmes amerikāņu izgudrotājs un uzņēmējs; Hanss Berliners (Hans Berliner; 1929—2017) ― ASV šahists un datorzinātnieks.


Gideons Heinrihs fon Zass

Gideons Heinrihs fon Zass (; dzimis , miris Lutriņos) bija vācbaltu muižnieks, Kandavas pilskungs (1783 - 1786), Goldingenas virspilskungs (1786 - 1796, 1797 - 1803), Kurzemes bruņniecības maršals, vadījis 6 landtāgus starp 1775. un 1786. gadiem. Šķēdes un Lutriņu muižu īpašnieks. Panācis kuršu ķoniņu stāvokļa uzlabošanos 18. un 19. gadsimtu mijās.

1793. gadā apstrīdēja hercoga Pētera rīkojumu, ka pie Lipaiķu draudzes piederošajiem brīvzemniekiem jāpiedalās baznīcas un mācītājmuižas celtniecības darbos, uzskatot, ka tas ir pretrunā kuršu ķoniņu tiesībām un privilēģijām, kas tos atbrīvo no jebkādām klaušām un nodevām. 1801. gadā ar visu septiņu ķoniņu ciemu saimniekiem noslēdza mantošanas līgumu (Erbvertrag), ar kuru saskaņā mājas turpmāk varēja mantot, dāvināt vai pārdot tikai nedalītas, kā arī zemi nedrīkstēja pārdot vai dāvināt personām, kuras nepieder pie ķoniņu dzimtām.


Georgs Juris Miķelsons

Georgs Juris Miķelsons (dzimis ) ir latviešu lidotājs un uzņēmējs.

Viņa tēvs bija vijolnieks Rūdolfs Miķelsons.

1944. gadā kopā ar ģimeni emigrējis uz Vāciju, 1949. gadā pārcēlies uz Austrāliju, nākamajā gadā — ASV. Studējis žurnālistiku, tāpat mācījies vairākās aviācijas pilotu skolās ASV un Austrālijā. No 1967. līdz 1973. gadam Miķelsons bija galvenais pilots un saimnieciskais direktors aviosabiedrībā Voyager 1000. 1973. gadā dibinājis aviosabiedrību American Trans Air (ATA Airlines), kuru līdz 2005. gadam arī vadījis.


Artūrs Ozoliņš

Artūrs Ozolinš (dzimis ) ir latviešu hokejists, centra uzbrucējs. Pašlaik (2024) spēlē Latvijas čempionāta vienībā HK Kurbads.


Tālivaldis Ķeniņš

Tālivaldis Ķeniņš (dzimis , miris ) bija Kanādas latviešu komponists un mūzikas pedagogs. Tiek uzskatīts par vienu no visu laiku labākajiem Latvijas komponistiem.


Laris Strunke

Laris Strunke (dzimis , miris ) bija Zviedrijas latviešu gleznotājs. Gleznoja ainavas, monumentālos gleznojumus interjerā.


Mārtiņš Eduards Straumanis

Mārtiņš Eduards Straumanis (; dzimis , miris ) bija latviešu fizikālķīmiķis, Dr. chem. Latvijas Universitātes profesors (1939) un Misūri Universitātes profesors (1948).

Pētīja metālu koroziju, kopā ar Alfrēdu Ieviņu 1935. gadā izstrādājis rentgenstruktūras asimetrisko metodi, ar ko var precīzi noteikt kristālrežģa parametrus. Nodarbojies ar metālu šķīšanas kinētikas, kristālu defektu pētīšanu. Straumanis ir publicējis vairāk nekā 300 zinātnisko rakstu. Starptautiski pazīstamas mācību grāmatas autors koloīdķīmijā.


Straumanis

Jānis Straumanis (1932—2015) — Latvijas gleznotājs; Mārtiņš Eduards Straumanis (1898—1973) — latviešu fizikālķīmiķis.


Aleksandrs Junkers

Aleksandrs Junkers (dzimis , miris ) bija latviešu grafiķis. Viņš ir viens no kokgrebuma tehnikas pamatlicējiem latviešu grafikā un arī viens no nozīmīgākajiem pārstāvjiem.

No 1928. līdz 1930. gadam mācījies Rīgas Tautas augstskolas Zīmēšanas un gleznošanas studijā. No 1933. līdz 1935. gadam bijis Francijas žurnāla Xylographie korespondents Latvijā. Kopš 1929. gada piedalījās izstādēs. Veidojis galvenokārt klusās dabas un ainavas. Izveidojis vairāk nekā 30 grāmatām ilustrācijas kokgrebuma tehnikā. Tāpat nodarbojies ar latviešu kokgrebuma popularizēšanu Eiropā. 1945. gadā kļuva par Latvijas Mākslinieku savienības biedru.


Aleksandrs Klinklāvs

Aleksandrs Klinklāvs (dzimis , miris ) bija latviešu arhitekts. Viņa projektu sarakstā Latvijā ir tādas funkcionālisma stila ēkas kā Rudzīša nams Elizabetes ielā 65 un Neiburga īres nams Brīvības ielā 40 Rīgā (1932), Tērvetes sanatorija (1932), Latvijas Sarkanā Krusta slimnīca ar māsu skolu (1936), Rīgas pašvaldību darbinieku slimokases ēka Skolas ielā 5 (1937), Limbažu slimnīca (1937), Gustava Ērenpreisa velosipēdu fabrika (1938), Latvijas Finanšu ministrijas ēka (1940) u.c.


Augusts Francs Folcs

Augusts Francs Folcs (; dzimis , miris ) bija vācu tēlnieks. Tiek uzskatīts par vienu no nozīmīgākajiem dekoratīvās tēlniecības meistariem Rīgā.


Jurijs Jurovskis

Jurijs Jurovskis (; dzimis Tbilisi, miris Rīgā), īstajā vārdā Georgijs Saruhanovs (Саруханов), bija armēņu izcelsmes krievu aktieris un režisors.

1912. gadā uzsāka aktiera karjeru, no 1914. līdz 1920. gadam strādājis dažādu Krievijas pilsētu teātros, no 1921. līdz 1924. gadam bijis Poļevickas trupā, kad pārcēlies uz dzīvi Latvijā.

No 1924. līdz 1926. gadam Jurovskis vadījis pretalkohola biedrības "Apziņa" teātra studiju. 1925. gadā sāka karjeru Rīgas Krievu drāmas teātrī gan kā aktieris, gan kā režisors. Kā režisors veidojis iestudējumus vairākos latviešu teātros, astoņus gadus Strādnieku teātrī, divus gadus Nacionālajā teātrī, kā arī Operas un baleta teātrī, bez tam vadīja inscenējumus arī Liepājas, Jelgavas un Daugavpils teātros. 1932. gadā sāka pasniegt aktiermeistarību dažādos Latvijas teātros. Kā viņa audzēkņi minami Edgars Zīle, Luijs Šmits, Hermanis Vazdiks, Olita Starka-Stendere.

Kā aktieris filmējies kino "Satikšanās pie Elbas" (1949), "Žukovskis" (1950), "Uz jauno krastu" (1955).

1949. gadā kļuva par Latvijas Teātra darbinieku savienības biedru. 1956. gadā saņēmis PSRS Tautas skatuves mākslinieka goda nosaukumu. Latvijas Teātra darbinieku savienība pasniedz Jurovska vārdā nosauktu balvu, ko pasniedz par spilgtiem aktierdarbiem mūsdienu dramaturģijas iestudējumos.

Slimojis ar vēzi. Apbedīts 4. janvārī Raiņa kapos Raiņa pieminekļa tuvumā.


Fakultāte

Fakultāte ( — 'iespēja') ir augstskolas struktūrvienība, kurā tiek veikts mācību, zinātniski pētnieciskais, kā arī administratīvais darbs. Parasti tās tiek organizētas atbilstoši vienai vai divām radniecīgām zinātnes nozarēm.

Augstskolu organizēšana fakultātēs aizsākās jau viduslaikos. Tolaik pastāvēja brīvo mākslu, medicīnas, jurisprudences, teoloģijas un citas fakultātes. 18. un 19. gadsimtā, norisinoties straujam tehniskajam progresam un diferencējoties zinātnei, parādījās jaunas fakultātes — fizikas un matemātikas, vēstures, filozofijas, filoloģijas, bioloģijas, tehniskā un citas.

Fakultāti vada dekāns, tā var būt sadalīta sīkākās struktūrvienībās — katedrās. Fakultātes citviet pasaulē sauc arī par departamentiem, institūtiem, koledžām un skolām.


Pseudophilautus hypomelas

Pseudophilautus hypomelas ir varžu suga, kas pieder Rhacophoridae dzimtai. To uzskatīja par izmirušu kopš 1873. gada, bet 2010. gadā Šrilankas kalnos no jauna atklāja nelielu tās populāciju. Sākotnēji to uzskatīja par jaunu, zinātnei nezināmu sugu. Rūpīgi salīdzinoši pētījumi ar muzejā esošajiem, 137 gadus veciem eksponātiem ļāva P. hypomelas no izmirušās sugas statusa (EX) pārvietot uz kritiski apdraudēto (CR).


Bitcoin

Bitcoin jeb bitmonētas ir vienādranga apmaksas sistēma un kriptonauda, balstīta uz atvērtā pirmkoda protokolu, kas izmanto publisku transakciju žurnālu. Bitcoin 2009. gadā publiskoja izstrādātājs vai izstrādātāju grupa zem pseidonīma Satoši Nakamoto. Tā ir kriptovalūta, kas balstās uz publiskās atslēgas kriptogrāfiju.

Bitmonētas tiek emitētas automātiski, pēc iepriekš radīta algoritma. Tos piešķir lietotājiem kā atlīdzību par piešķirto skaitļošanas jaudu maksājumu apstrādes nodrošināšanai, pārbaudot un saglabājot visus darījumus publiskā dalītā transakciju žurnālā, ko sauc par blokķēdi (block chain), veicot darba pierādījumu (Proof-of-Work). Šo procesu sauc par "rakšanu", tās dalībniekiem piešķir gan iepriekšminētās no jauna emitētās bitmonētas, gan arī darījumos ietvertās komisijas maksas. Bez "rakšanas", bitmonētas var iegūt arī biržās, pērkot tos par fiat naudu, kā arī pārdodot preces un pakalpojumus. Lietotāji var pa tiešo viens otram nosūtīt un saņemt bitmonētas, par to samaksājot nelielu komisijas maksu, izmantojot maka programmatūru.


Raimonds Bebris

Raimonds Bebris (dzimis Palangā, miris Rīgā) bija Lāčplēša Kara ordeņa kavalieris, Latvijas Bruņoto spēku pulkvedis, dzejnieks, no 1936. gada biedrības "Latvijas vanagi" prezidents, Valsts prezidenta pils komandants no 1936. līdz 1940. gadam.


Nobela miera prēmijas laureāti

Nobela miera prēmiju katru gadu piešķir Norvēģijas Nobela komiteja. Prēmija tiek piešķirta par nopelniem, kas veicinājuši valstu, tautu un citu organizāciju mieru un savstarpējo sadarbību, kā arī personām, kas kādas tautas vai valsts labā īstenojušas nozīmīgus miera pasākumus. Prēmiju pasniedz kopš 1901. gada (kā pirmie to saņēma Frederiks Pasī un Anrī Dināns), tā tiek pasniegta Norvēģijas galvaspilsētā Oslo 10. decembrī, kas ir arī Alfrēda Nobela nāves diena. Nobela prēmiju piešķir Norvēģijas Nobela komiteja, kuru veido 5 cilvēki, kas ir ievēlēti no Norvēģijas Parlamenta.


Arnis Balčus

Arnis Balčus (dzimis ) ir latviešu foto un videomākslinieks. Studējis Vestminsteras universitātē Londonā. Izstādēs no 1994. gada. Darbi bijuši izstādīti Rīgā, Londonā, Berlīnē, Kopenhāgenā, Oslo un citur.


Augusts De Morgans

Augusts De Morgans (; dzimis , miris ) bija britu matemātiķis un loģiķis. Pazīstams kā De Morgana likumu formulētājs. Londonas matemātiskās biedrības pirmais prezidents.

Dzimis Britu Austrumindijas kompānijas amatpersonas ģimenē. Kad Augustam bija septiņi mēneši, ģimene pārcēlās uz Lielbritāniju. Desmit gadu vecumā zaudēja tēvu. 1823. gadā iestājās Kembridžas Universitātē. No 1828. līdz 1831. gadam un no 1836. līdz 1866. gadam bija Londonas Universitātes koledžas matemātikas profesors. Izrādīja interesi par spirituālismu.


Morgans

Augusts De Morgans (Augustus De Morgan; 1806—1871) — britu matemātiķis; Endrū Morgans (Andrew Morgan; 1976) — ASV astronauts, virsnieks, ārsts; Džefrijs Dīns Morgans (Jeffrey Dean Morgan; 1966) — ASV aktieris; Dž. P. Morgans (J. P. Morgan; 1837—1913) — ASV finansists; Tomass Hants Morgans (Thomas Hunt Morgan) — ASV biologs, Nobela prēmijas laureāts; Vess Morgans (Wes Morgan; 1984) — Jamaikas futbolists.


Gi Bara

Gi Bara (, īstajā vārdā Gi Villemss (Guy Willems); dzimis , miris ) bija Rīgā dzimis beļģu komiksu mākslinieks. Bez komiksiem darbojās arī kā Briseles avīzes La Dernière Heure žurnālists.


Vidussaksijas apriņķis

Vidussaksijas apriņķis () ir apriņķis Vācijā, Saksijas federālajā zemē. Apriņķis robežojas ar Saksijas Leipcigas, Ziemeļsaksijas, Meisenes, Saksijas Šveices-Austrumu Rūdu kalnu, Rūdu kalnu apriņķiem, Kemnicu un Cvikavas apriņķi, kā arī Tīringenes Altenburgas Zemes apriņķi un Čehiju.

Vidussaksijas apriņķis iedalās 21 pilsētā un 33 kopienās. Pilsētas ir Augustusburga, Branda-Erbisdorfa, Burgštete, Dēbelna, Ēderana, Flēa, Frankenberga/Sa., Frauenšteina, Freiberga, Gēringsvalde, Grosširma, Hainihene, Harta, Leisniga, Luncenava, Mitveida, Pēniga, Rohlica, Rosveina, Valdheima, Zaida.

Apriņķī dzimusi marksiste Klāra Cetkina (Clara Zetkin, 1857—1933).


Augustusburga

Augustusburga () ir pilsēta Vācijā, Saksijas zemē, Vidussaksijas apriņķī. Pār pilsētas apbūvi dominē no 1568. līdz 1572. gadam celtā Augustusburgas medību pils (Jagdschloss Augustusburg), mūsdienās motociklu muzejs un hostelis. No Erdmansdorfas ciemata dzelzceļa stacijas uz Augustusburgas pilsētu kalna galā ved funikuleris (Drahtseilbahn Augustusburg).


Kabomani tapirs

Kabomani tapirs (Tapirus kabomani), arī mazais melnais tapirs ir viena no piecām tapiru dzimtas sugām. Tas ir vismazākais tapirs. Apdzīvo Amazones lietus mežus un sugas izplatības areāls, domājams, sakrīt ar līdzenumu tapira areālu. Par mazā melnā tapira atklāšanu tika paziņots 2013. gada decembrī, un tā kļuva par pirmo nepārnadžu sugu, kas atklāta pēdējos 100 gados.


Vilisa tornis

Vilisa tornis (), agrāk zināms ar nosaukumu Sears Tower, ir 442 metrus (108 stāvus) augsts debesskrāpis Čikāgā, Amerikas Savienotajās Valstīs. No 1973. līdz 1998. gadam tā bija augstākā ēka pasaulē. 2013. gadā tā bija otra augstākā ēka ASV aiz One World Trade Center un devītā augstākā pasaulē. Debesskrāpis ir viens no populārākajiem tūristu apskates objektiem Čikāgā. Vidēji katru gadu to apmeklē vairāk nekā miljons tūristu. Līdz 2009. gada 16. jūlijam debesskrāpja nosaukums bija Sears Tower, bet, kad ēku pārņēma multinacionāls uzņēmums Willis Group, tā tika pārsaukta par Vilisa torni.

Kopš 2012. gada augusta ēkā atrodas aviokompānijas United Airlines galvenā mītne. Kompānijas biroji aizņem 20 ēkas stāvus.


Kompjeņas pamiers (1918)

Kompjeņas pamiers tika noslēgts Pirmā pasaules kara laikā starp Antanti un Vācijas Impēriju, pārtraucot karadarbību Rietumu frontē.

1918. gada 29. septembrī Vācijas Impērijas ģenerālštābs informēja imperatoru, ka vācu karaspēks vairs nav spējīgs karot Rietumu frontē. Oktobrī aizsākās sarunas par pamiera noslēgšanu, kā rezultātā 1918. gada 11. novembrī pulksten 05.11 franču maršala Ferdinanda Foša dzelzceļa vagonā, kas tobrīd atradās Kompjeņas mežā (Francija), tika noslēgts Kompjeņas pamiers. Tas stājās spēkā tajā pašā dienā pulksten 11.00, iezīmējot Antantes spēku uzvaru un vāciešu zaudējumu, tomēr tehniski tas nebija padošanās akts. Pamiers primāri paredzēja pārtraukt karadarbību, izvest vācu karaspēku no okupētajām teritorijām rietumos, atvelkot to aiz Reinas kreisā krasta, kā arī atzīt demilitarizētās joslas izveidošanu Reinas labajā krastā. Tāpat noteikumi paredzēja vācu flotes internēšanu, karamateriālu nodošanu u.c. noteikumus. Kopumā pamiers trīs reizes tika pagarināts līdz 1920. gada 10. janvārim, kad spēkā stājās Versaļas līgums.


Kompjeņas pamiers

Kompjeņas pamiers — pamiers starp Antanti un Vācijas impēriju; Kompjeņas pamiers — pamiers starp Trešo Reihu un Francijas Petēna valdību.


Branda-Erbisdorfa

Branda-Erbisdorfa () ir vēsturiska kalnraču pilsēta Vācijā, Saksijas zemē, Vidussaksijas apriņķī uz dienvidiem no Freibergas.


Frankenberga (Saksija)

Frankenberga () ir pilsēta Vācijā, Saksijas zemē, Vidussaksijas apriņķī pie Cšopavas upes.


Freiberga

Freiberga () ir universitātes pilsēta Vācijā, Saksijas zemē, Vidussaksijas apriņķa centrs. Vecpilsēta ir pilsētbūvniecības piemineklis.


Ebreji Latvijā (muzejs)

Muzejs "Ebreji Latvijā" ir muzejs Rīgā, kas pēta un popularizē Latvijas ebreju vēsturi, krāj un saglabā liecības par Latvijas ebreju kopienu no tās pirmsākumiem līdz mūsdienām. Muzejs dibināts 1989. gadā. Muzejs ir Rīgas Ebreju kopienas sastāvdaļa un viens no nedaudzajiem valsts akreditētajiem privātajiem muzejiem Latvijā.


Rayo Vallecano

Rayo Vallecano ir Spānijas futbola klubs no Madrides priekšpilsētas Valjekasas. Klubs dibināts 1924. gadā, pašlaik spēlē Spānijas Pirmajā divīzijā jeb La Liga. Komanda mājas spēles aizvada Campo de Fútbol de Vallecas stadionā. Augstākais sasniegums Spānijas čempionātos kluba vēsturē ir 2012.–2013. gada sezonā izcīnītā 8. vieta.


Sērglikozīdi

Sērglikozīdi jeb glikozinolāti ir organisku savienojumu klase, glikozes un aminoskābes atvasinājumi, kas sasaistīti caur divvērtīgā sēra tiltiņu. Sastopami praktiski visos krustziežu dzimtas augos, piemēram, Briseles kāpostos, brokoļos, galviņkāpostos un ūdenskresēs kā vielmaiņas starpprodukts.


Dzelzceļa līnija Rīga—Rūjiena (—Ipiķi)

Dzelzceļa līnija Rīga—Rūjiena bija dzelzceļa līnija Latvijā, kas savienoja Rīgas un Rūjienas pilsētas (148 km), kas turpinājās līdz Ipiķiem (Valsts robeža) — 167 km. Līnija turpinājās Igaunijā un caur Meizakilas pilsētu veda līdz Pērnavai. Mūsdienās no līnijas ir palicis un darbojas tikai elektrificētais posms Rīga—Skulte (oficiāli — līnija Zemitāni—Skulte). Ir arī saglabājušās sliedes dažu simtu metru posmā aiz Skultes stacijas, tāpat arī saglabājušās staciju ēkas Limbažos (mūsdienās tiek izmantota kā autoosta), kā arī Stienē un Alojā (dzīvojamās ēkas). Puikules stacijas ēka ir izdemolēta, no Lādes stacijas palikušas tikai mūra sienas. Daļēji saglabājusies Intes pieturas nojume.


Ebro

Ebro (, ) ir upe Spānijas ziemeļaustrumos. Tā ir otra garākā upe Pireneju pussalā. Par to garāka ir tikai Težu. Upes garums ir 910 km, bet sateces baseina platība — km². Lielākās pilsētas upes krastos ir Reinosa, Miranda de Ebro, Logronjo, Tudela, Saragosa, Tortoza, Amposta un Deltebre.


Oriona miglājs

Oriona miglājs (arī M 42, NGC 1976) ir emisijas miglājs, kurš atrodas aptuveni 1350 ± 22 gaismas gadu attālumā no Zemes Oriona zvaigznājā zem Oriona jostas. Tas ir spožākais difūzais miglājs un ir redzams ar neapbruņotu aci. Miglājs ir ļoti liels, tas aizņem apmēram 85 x 60 loka minūtes lielu debess apgabalu (apgabals vienlīdzīgs apmēram 4 pilnmēnešiem). Oriona miglājs ir daļa no daudz lielāka Oriona molekulārā mākoņa kompleksa. Miglājs ir tuvākā vieta Zemei, kur "dzimst" jaunas zvaigznes.

Oriona miglājs ir viens no visvairāk pētītajiem un fotografētajiem objektiem nakts debesīs. Tas ir devis zinātniekiem daudz informācijas par zvaigžņu un planētu veidošanos no putekļu un gāzu mākoņiem. Oriona miglājā ir novēroti gan protoplanetārie diski, gan brūnie punduri. 1954. gadā Oriona miglājā atklāja Herbiga—Haro objektus. Tie ir milzīgi (apmēram 10 reižu lielāki par Plutona orbītu ap Sauli) zvaigžņveida vielas sabiezinājumi, kurus parasti izmet T Tau tipa jaunas zvaigznes. Šie objekti kustas ar milzīgu ātrumu, līdz pat 300 - 400 km/s.


Ādolfs Kuršinskis

Ādolfs Kuršinskis ( — ) bija Latvijas inženieris un politiķis. Bijis Latvijas satiksmes ministrs no 1920. gada jūnija līdz 1921. gada jūnijam.


Attēls:Ādolfs Kuršinskis.png

No Pēdējā Brīdī, Nr.236 (18.10.1933)

Godprātīgas lietošanas noteikumi: Attēls ir samazināts. Attēlā redzamā persona (Ādolfs Kuršinskis) ir mirusi. Attēla publicēšana Vikipēdijā nerada zaudējumus tā autoram.


Strūga

Strūga ir upes liellaiva ar plakanu dibenu kravu pārvadāšanai. Strūgu izmantoja arī kravas pārcelšanai no lielāka kuģa, kas lielo izmēru dēļ nevarēja iebraukt ostā.


Kārlis Gustavs fon Zīverss

Kārlis Gustavs fon Zīverss (Carl Gustav Graf von Sievers, 1772-1856) bija Cēsu pilsmuižas īpašnieks, Krievijas impērijas armijas ģenerālleitnants. Napoleona karu laikā Kēnigsbergas kara komandants un krievu okupētās Austrumprūsijas gubernators (1813-1815).


Mandarīns

Mandarīns (Citrus reticulata) ir neliels, mūžzaļš citrusaugu ģints koks vai krūms, no kuriem iegūst augļus, kas arī tiek saukti par mandarīniem. Mandarīnus dažreiz sauc arī par tanžerīniem vai klementīniem, lai gan korektāk būtu, ja par tanžerīniem sauktu tikai sarkanīgi oranžus mandarīnus, kurus iegūst no Citrus tangerina citrusaugiem, bet par klementīniem vienas konkrētas mandarīnu šķirnes augļus.

Par mandarīnu izcelsmes vietu uzskata Ķīnas dienvidus un Vjetnamas dienvidus. Savvaļā tie nav sastopami. Tos tikai kultivē. Eiropā mandarīni audzēšanai tika ievesti tikai 19. gadsimta sākumā.

Pēc Pārtikas un lauksaimniecības organizācijas (FAO) datiem 2011. gadā vislielākā mandarīnu raža pārliecinoši tika ievākta Ķīnā (gandrīz puse no visas kopējās pasaules ražas). Nākamā lielākā mandarīnu audzētāju valsts ir Spānija (aptuveni 8% no pasaules ražas).

Daudzās valstīs mandarīnu ēšana un to smarža ir kļuvusi par neatņemamu Ziemassvētku daļu.


Kuršinskis

Ādolfs Kuršinskis (1882—1933) — latviešu inženieris, politiķis; Andrejs Kurcijs (īstajā vārdā Andrejs Kuršinskis; 1884—1959) — latviešu ārsts, dzejnieks, rakstnieks un politiķis.


Valsts aizsargājamie kultūras pieminekļi Ventspilī

__NOTOC__ Šajā lapā apkopoti valsts aizsargājamie kultūras pieminekļi Ventspilī.


Sekretariāts

Sekretariāts (; — ) bija amerikāņu tīrasiņu sacīkšu zirgs.

1973. gadā kļuva par pirmo ASV trīskāršā kausa ieguvēju pēdējo 25 gadu laikā. Visās trijās sacensībās, kas ietilpa trīskāršā kausa sacensību ciklā, Sekretariāts uzstādīja distances rekordus — Kentuki derbijā uzvarēja ar 1:59 2/5, Preakness Stakes — 1:53 un Belmont Stakes — 2:24. Visi šie rekordi nav pārspēti līdz mūsdienām. Sekretariāts tiek uzskatīts par vienu no visu laiku izcilākajiem tīrasiņu zirgiem. 1999. gadā ESPN to ierindoja 35. vietā 20. gadsimta izcilāko sportistu sarakstā, tas bija augstāk ierindotais sacīkšu zirgs rangā. Laikraksts The Blood-Horse to ierindoja otrajā vietā pēc Man o' War zirga 100 labāko 20. gadsimta ASV sacīkšu zirgu rangā.

Zirga īpašniece bija Penija Čenerija, to trenēja Lisjēns Lorēns, lielāko daļu zirga sacīkšu karjeras viņa žokejs bija kanādietis Rons Tērkots. Sekretariāts bija 168 cm augsts un 533 kg smags.


Tomass Beiess

Viņa tēvs bija nonkonformisma mācītājs. Studējis Edinburgas Universitātē loģiku un teoloģiju. 1733. gadā kļuva par prezbiteriāņu mācītāju kādā Tanbridžvelsas kapelā. Šeit viņš kalpoja līdz 1752. gadam. Ir zināms, ka dzīves laikā Beiess publicēja divus darbus, no kuriem viens bija par teoloģiju un otrs — matemātiku:

Divine Benevolence, or an Attempt to Prove That the Principal End of the Divine Providence and Government is the Happiness of His Creatures (1731) An Introduction to the Doctrine of Fluxions, and a Defence of the Mathematicians Against the Objections of the Author of The Analyst (tas tika publicēts 1736. gadā anonīmi), kurā viņš atbalstīja rēķinu ieviešanu.

Ričards Praiss rediģēja Beiesa darbu un 1763. gadā, divus gadus pēc viņa nāves, publicēja darbu An Essay towards solving a Problem in the Doctrine of Chances. Šajā darbā ir iekļauts apgalvojums, kas pašlaik ir pazīstama kā Beiesa teorēma.


Džons Džejs

Džons Džejs (; dzimis , miris ) bija amerikāņu valstsvīrs, diplomāts, viens no ASV pamatlicējiem un pirmais ASV Augstākās tiesas priekšsēdētājs.

Laikā no 1784. līdz 1790. gadam bija ASV Ārlietu ministrijas sekretārs, viņu šajā amatā nomainīja Tomass Džefersons jau kā Valsts sekretārs. 1789. gadā Džordžs Vašingtons viņu apstiprināja ASV Augstākās tiesas priekšsēdētāja amatā, ko viņš pildīja līdz 1795. gadam, kad kļuva par Ņujorkas štata gubernatoru (amata pienākumus pildīja līdz 1801. gadam). Kandidēja 1796. un 1800. gada ASV prezidenta vēlēšanās.


Vikipēdija krievu valodā

Vikipēdija krievu valodā () ir bezmaksas tīmekļa enciklopēdijas Vikipēdijas krievu valodas versija. Tā tika izveidota 2001. gada 20. maijā, 2013. gada decembrī rakstu skaits tajā pārsniedza 1,075 miljonus, 2010. gada janvārī 1,593 miljonus rakstu. Pēc rakstu skaita tā ir viena no desmit lielākajām vikipēdijām.

2012. gada 10. jūnijā, protestējot pret interneta cenzūru Krievijā, Vikipēdija krievu valodā uz vienu dienu pārtrauca darbību.

Vikipēdija krievu valodā tiek pakļauta politiskam spiedienam politiskās cenzūras dēļ. 2022. gada 1. martā Krievijas izpildinstitūcija Roskomnadzor piedraudēja bloķēt Vikipēdiju Krievijas teritorijā par rakstu "Krievijas iebrukums Ukrainā". 2022. gada 11. martā tika arestēts baltkrievu Vikipēdijas redaktors Marks Bernšteins, viens no aktīvākajiem Vikipēdijas krievvalodīgās sadaļas redaktoriem.


European Hit Radio Top 100 (2013)

Šis ir European Hit Radio 2013. gada noslēguma Top 100. Tops tika atskaņots radiostacijā European Hit Radio otrdien, 2013. gada 31. decembrī plkst. 10.00 ar atkārtojumu otrdien, 2014. gada 1. janvārī plkst. 1.00.


2014. gada laikapstākļi Latvijā

Šajā rakstā ir apkopoti 2014. gada laikapstākļi Latvijā. 2014. gadā visi mēneši, izņemot jūniju, bija siltāki par normu. Kopumā 2014. gads bija viens no siltākajiem novērojumu vēsturē. 2014. gads iesākās ar janvārim netipiski siltu laiku, kad gaisa temperatūra atsevišķās dienās bija pat 11 °C virs normas, tomēr janvāra otrajā pusē visā Latvijā strauji atgriezās ziema un diennakts vidējā gaisa temperatūra lielākoties bija 8—10 °C zem normas. Viszemākā mēneša gaisa temperatūra (−24,3 grādi) tika reģistrēta 26. janvārī Zosēnos. Neskatoties uz kraso aukstā laika iestāšanos, nevienā novērojumu stacijā netika pārspēti minimālās gaisa temperatūras rekordi. Pāris nedēļas Latvijā pieturējās aukstums, taču sniega segas biezums bija neliels, kas ietekmēja situāciju lauksaimniecības teritorijās. Ilgā anticiklona ietekmē janvāris kļuva par vissaulaināko gada pirmo mēnesi saules spīdēšanas novērojumu vēsturē, un saule spīdēja 2,7 reizes vairāk nekā ierasts. Līdz ar februāra sākšanos arī aukstums strauji atkāpās un mēneša vidējā gaisa temperatūra bija 5,1 °C virs normas, tomēr, ņemot vērā iepriekšējo gadu siltos februārus, tika pārspēti tikai trīs diennakts maksimālās gaisa temperatūras rekordi — 16. februārī.

Arī 2014. gada marts aizritēja neparasti silts: vidējā gaisa temperatūra bija +3,4 °C, kas ir 4,7 grādus virs ilggadīgās normas, šis mēnesis ilggadīgajā datu rindā bija trešais siltākais marts. Mēneša gaitā tika uzstādīti 52 diennakts maksimālās gaisa temperatūras rekordi konkrētās novērojumu stacijās, bet 10. un 23. martā tika pārspēti diennakts gaisa temperatūras rekordi visā Latvijā kopumā. Marts izcēlās arī ar ļoti stipru vētru, kas Latviju sasniedza 15. datumā. Vislielākais vēja ātrums jūras piekrastē brāzmās sasniedza pat 30 m/s, Kurzemes iekšzemes rajonos līdz 29 m/s. 2014. gada aprīlis arī bija siltāks par normu (par 2,3 °C) un kļuvis par 5. siltāko aprīli novērojumu vēsturē, bet 21. gadsimtā — vissiltāko aprīli, un periodā no 20. līdz 22. aprīlim vietām tika uzstādīti maksimālās gaisa temperatūra rekordi. Aprīlis aizritēja ar neparasti lēnu vēju — otrs lēnākais pēdējos 38. gados novērotais. Maijs bija 1,2 °C siltāks par normu un, pateicoties siltajām gaisa masām virs Latvijas, maija otrajā pusē meteoroloģiskā vasara sākās vidēji par mēnesi agrāk. Turklāt gada 19., 23., 24. un 25. maijs kļuva par viskarstākajiem atbilstošajiem datumiem ne tikai lielā daļā novērojumu staciju, bet arī visā Latvijā kopumā. Interesanti, ka maijā pilnībā bez nokrišņiem aizritēja tikai viena diena, bet visvairāk jeb 2/3 no visa nokrišņu daudzuma nokrita mēneša pirmajā pusē. Maijā bija nedaudz vairāk nokrišņu nekā norma (131% no normas). Arī maijā tika novērots salīdzinoši lēns vēja ātrums, tomēr mēneša otrajā pusē daudzviet tika novēroti pērkona negaisi ar lokālām krasām vēja brāzmām. Vislielākās bija 25. maijā Dobelē: līdz 23 m/s.

Jūnijs atšķirībā no pārējiem 2014. gada mēnešiem bija aukstāks par normu (0,9 °C zem tās) un ierindojas kā otrs vēsākais vasaras pirmais mēnesis 21. gadsimtā. Šis jūnijs izcēlās ar neierastu gaisa temperatūras gaitu, jo, mēnesim ritot, gaisa temperatūras kļuva nevis augstākas, bet arvien zemākas, vien pašā mēneša izskaņā tās pietuvojās normai. Šis bija arī salīdzinoši mitrs jūnijs (nokrišņu daudzums 146% no ilggadīgās normas) un bija desmitais mitrākais novērojumu vēsturē, bet otrs mitrākais 21. gadsimtā. Liels daudzums nokrišņu mēneša otrajā dekādē un vairākās trešās dekādes dienās nolija pār Ogres novada Lielpēčiem, tā rezultātā kopējais 2014. gada jūnija mēneša nokrišņu daudzums bija vislielākais līdz šim Lielpēčos jūnijā reģistrētais un vislielākais šajā mēnesī Latvijā — 160 mm (228% no normas). Lietusgāzes nereti pavadīja pērkona negaiss. Atsevišķās dienās mēneša otrajā pusē tika reģistrēta arī krusa. 17. jūnijā Alūksnē krusas graudu diametrs sasniedza 8 mm. Vasarai turpinoties, jūlijs Latvijā bija 5. siltākais jūlijs gan 21. gadsimtā, gan visā novērojumu vēsturē ar vidējo gaisa temperatūru +19,7 °C, kas ir 2,7 °C virs ilggadīgās normas. Jūlijā nolija vien 74% no ilggadīgās nokrišņu normas, līdz ar ko šis bija otrs sausākais jūlijs 21. gadsimtā. Tomēr, kā jau vasaras mēnešiem raksturīgi, nokrišņu daudzums bija teritoriāli ļoti mainīgs un Siguldā 29. jūlijā diennakts laikā nolija 122,8 mm, kas ir 123% no visa mēneša normas, tas ir lielākais jebkad diennaktī Siguldā nolijušais nokrišņu daudzums un sestais lielākais diennaktī nolijušais nokrišņu daudzums Latvijā. Augsta vidējā gaisa temperatūra Latvijā bija +17,3 °C, kas ir 1,1 °C virs ilggadīgās normas. Neierasti karsts bija augusta sākums, kad vairākas dienas Latvijā valdīja karstums virs +30 °C. Turklāt Ventspilī tika uzstādīts jauns visas Latvijas visa gada maksimālās gaisa temperatūras rekords. 3. augustā tas bija +36,7 °C, par 0,3 grādiem pārspējot iepriekšējo, gandrīz 70 gadus veco, Daugavpilī uzstādīto, bet jau nākamajā dienā to nomainīja jauns, vēl iespaidīgāks: +37,8 °C. Bet mēneša otrās dekādes sākumā karstums strauji rimās un mēneša otrajā pusē gaisa temperatūra jau bija zemāka par normu un līdz ar to pakāpeniski arī noslēdzās meteoroloģiskā vasara. Kopējais mēneša nokrišņu daudzums Latvijā vidēji bija 138,7 mm, kas ir 178% no ilggadīgās normas, līdz ar ko 2014. gada augusts bija otrs mitrākais 21. gadsimtā. Mēnesī tika reģistrētas 24 dienas ar pērkona negaisu un brāzmās visstiprākais vējš tika novērots 20. augustā Priekuļos 25 m/s, šai novērojumu stacijai augustā ir jauns maksimālā vēja ātruma rekords.

2014. gada septembra vidējā gaisa temperatūra bija 1 °C virs ilggadīgās normas, un 13. septembris bija līdz šim vissiltākais novērojumu vēsturē: Piedrujā gaisa temperatūra sasniedza +26,4 °C. Pirmās rudens salnas tika novērotas gandrīz mēnesi vēlāk nekā ierasts. Septembris bija sauss, nokrišņu daudzums Latvijā bija vien 33,2 mm, kas ir 46% no ilggadīgās normas. Mēneša vidējais vēja ātrums bija 38. mazākais novērojumu vēsturē. Oktobra vidējā gaisa temperatūra bija gandrīz normas robežās, tomēr 0,1 °C virs tās. Nolija 98,7 mm nokrišņu, kas ir 145% no ilggadīgās normas. Dobelē ar 74,3 mm tika uzstādīts jauns diennakts maksimālā nokrišņu daudzuma oktobrī Latvijā rekords. Jauni konkrēto vietu diennakts maksimālā nokrišņu daudzuma rekordi šajā diennaktī tika uzstādīti arī Ogres novada Lielpēčos un Zosēnos. Novembris noslēdzās ar vidējo gaisa temperatūru 0,7 °C virs normas. Novembrī visaugstākā gaisa temperatūra tika reģistrēta 4. novembrī Kolkā: +15,3 °C. Tik silts 4. novembrī Latvijā bija pirmoreiz, savukārt Kolkai tas bija jauns visa novembra mēneša maksimālās gaisa temperatūras rekords. Novembris aizritēja ar īpaši mazu nokrišņu daudzumu — 21,4 mm, kas ir vien 35% no normas.


Kambodžas šuvējputns

Kambodžas šuvējputns (Orthotomus carduelis) ir dienvidu ķauķu dzimtas (Cisticolidae) dziedātājputns. Šo Kambodžai endēmo sugu atklāja valsts galvaspilsētā Pnompeņā 2009. gadā putnu gripas laikā, bet kā sugu pēc rūpīgiem pētījumiem aprakstīja 2013. gadā..


Johans Georgs fon Zīverss

Johans Joahims Georgs Aleksandrs fon Zīverss (Johann Joachim Georg Alexander Graf von Sievers, 1778-1827) bija Krievijas impērijas armijas ģenerālis (1813). Vecates muižas īpašnieks (1821). Napoleona karu laikā grāfs J. G. fon Zīverss karoja Krievijas impērijas armijā, bija atbildīgs par inženiertehniskajiem jautājumiem.


Roberts Tautmīlis-Bērziņš

Roberts Tautmīlis-Bērziņš (dzimis Rīgā, miris Rīgā) bija latviešu teātra darbinieks, režisors, aktieris un dramaturgs.


Dziesmas ar tautasdziesmu vārdiem

"Estrādes dziesmas ar latviešu tautas dziesmu tekstiem" ir Raimonda Paula minialbums (EP), kas izdots 1970. gadā.


Gaia

Gaia ir Eiropas Kosmosa aģentūras (ESA) astrometrijas kosmiskā observatorija. Tā paredzēta aptuveni viena miljarda Piena Ceļa galaktikas astronomisko objektu trīs dimensiju kartēšanai. Palaista 2013. gada decembrī. Tā ir Hipparcos pēctecis, un ir daļa no ESA Horizon 2000 Plus programmas.

Kosmisko aparātu izgatavoja EADS Astrium. Tas ir 3,8 m diametrā un 4,4 m augsts, ar masu 2029 kg.

Gaia uzstādīti trīs teleskopi. Divi ir Astro (astrometriskie) teleskopi ar kopēju fokālo plānu, kā arī Spectro teleskops, kas satur radiālā ātruma spektrogrāfu un vidējas joslas fotometru.

observatorija iegāja Lisažū orbītā ap Zemes un Saules L2 Lagranža punktu, apmēram 1,5 miljonu km attālumā no Zemes. Nākamos četrus mēnešus notiks instrumentu testēšana un kalibrēšana.


433 Eross

433 Eross ir S tipa Zemei tuvais Amora grupas asteroīds. Tas ir otrs lielākais Zemei tuvais asteroīds pēc 1036 Ganimēda un pirmais atklātais šāda tipa asteroīds.

Erosa orbīta šķērso Marsa orbītu. Aprēķini rāda, ka šāda veida orbīta Erosam nav stabila, tā pakāpeniski mainīsies perturbāciju ietekmē (process var ilgt vairākus simtus miljonus gadu). Pēc sliktākā scenārija Eross var sākt šķērsot Zemes orbītu jau pēc 2 miljoniem gadu. Pastāv ap 50 % ticamība, ka tas varētu notikt pēc 10⁸-10⁹ gadiem.

Erosu divreiz apmeklēja kosmiskā zonde NEAR Shoemaker, pirmoreiz to vienkārši pārlidojot 1998. gadā, bet 2000. gadā tā iegāja orbītā ap asteroīdu. 2001. gada 12. februārī zonde nosēdās uz Erosa virsmas.


Bills de Blasio

Bills de Blasio (; dzimis Vorens Vilhelms (Warren Wilhelm, Jr.) ) ir amerikāņu politiķis. No līdz viņš bija Ņujorkas mērs.

Izglītību ieguvis Ņujorkas Universitātē un Kolumbijas Universitātē. No 2002. gada janvāra līdz 2009. gada decembrim bija Ņujorkas pilsētas domes deputāts, pārstāvēja 39. apgabalu. 2010. gadā kļuva par Ņujorkas pašvaldības sabiedrisko advokātu, šajā amatā bija līdz 2013. gada decembrim.

De Blasio bija Demokrātiskās partijas kandidāts 2013. gada Ņujorkas mēra amatam. 2013. gada 5. novembrī viņš arī uzvarēja vēlēšanās, kļūstot par pirmo demokrātu šajā amatā kopš 1994. gada, un stājās Ņujorkas mēra amatā, šajā amatā nomainot Maiklu Blumbergu.


Stiene (stacija)

Stiene bija pieturas punkts dzelzceļa līnijā Rīga—Rūjiena starp Ziediņu un Intes pieturām, Limbažu novada Skultes pagastā. Pietura atradās 4 km uz dienvidaustrumiem no Stienes ciema, netālu no tās bija autoceļa V131 Bedrītes—Stienes stacija—Vidriži pārbrauktuve. Divstāvu mūra stacijas ēka mūsdienās tiek izmantota kā dzīvojamā māja "Stienes stacija". Ir saglabājusies perona betona nomale. Saglabājušās arī 1952. gadā būvētās dzelzceļnieku dzīvojamās mājas pie Stienes stacijas — "Stiene 1", "Stiene 2" un "Stiene 3".


Sprādzieni 2013. gada decembrī Volgogradā

Sprādzieni 2013. gada decembrī Volgogradā notika 2013. gada 29. un 30. decembrī Krievijas dienvidu daļas pilsētā Volgogradā.

29. decembrī Volgogradas dzelzceļa stacijā uzspridzinājās terorists pašnāvnieks, nogalinot 18 un ievainojot 44 cilvēkus, no kuriem 38 tika hospitalizēti. Negadījums notika apmēram 12.45 pēc Maskavas laika. Tika uzspridzināts 10 kg TNT ekvivalenta. Sākotnēji tika uzskatīts, ka šo uzbrukumu veikusi sieviete (Oksana Aslanova), tomēr 30. decembrī tika paziņots, ka sprādzienu izraisīja Pāvels Pečenkins.

30. decembrī uzbrucējs pašnāvnieks Volgogradā uzspridzināja trolejbusu apmēram 8.30 pēc Maskavas laika, kā rezultātā bojā gāja 16 cilvēki un 41 cilvēks tika ievainots, no kuriem 27 tika hospitalizēti. No aculiecinieku fotogrāfijām ir zināms, ka sprādziens ir noticis trolejbusa aizmugurē. Pašlaik ir zināms, ka otro uzbrukumu veica vīrietis.

2013. gada 21. oktobrī uzspridzinājās cita pašnāvniece Naida Asijalova, kas autobusā detonēja sprāgstošu jostu (500—600 grami TNT ekvivalenta). Šajā negadījumā mira 7 civiliedzīvotāji (un pašnāvniece), vismaz 36 cilvēki tika ievainoti.


Inte (stacija)

Inte bija pieturas punkts dzelzceļa līnijā Rīga—Rūjiena starp Stienes un Lādes pieturām. Tas atradās Limbažu novada Limbažu pagastā, netālu no Intes ciema.

Intes pieturas punkts tika atklāts 1934. gadā. Pēc pasažieru vilciena Rīga—Limbaži atcelšanas 1999. gadā pieturas punkts vairs netiek izmantots. Pieturas punktā saglabājusies pasažieru nojume un perona atliekas.


Lāde (stacija)

Lāde bija pieturas punkts dzelzceļa līnijā Rīga—Rūjiena starp Intes un Lielezera pieturām, Limbažu novada Limbažu pagastā. Netālu no pieturas punkta atrodas Lādes ezers, bet apdzīvotā vieta Lāde atrodas 4 km uz ziemeļrietumiem no pieturas punkta. Blakus bijušajai stacijai atrodas neliels ciems Lādes stacija. No Lādes stacijas ēkas mūsdienās saglabājušās tikai mūra sienas. Pie stacijas sākas Zaļo dzelzceļu posms Lāde—Limbaži—Mazsalaca.


Lielezers

Lielezers bija pieturas punkts dzelzceļa līnijā Rīga—Rūjiena starp Lādes pieturu un Limbažu staciju. Tas atradās Limbažu novada Limbažu pagastā, Limbažu Lielezera tuvumā. Pieturas atrašanās vietā nav saglabājušās nekādas būves. 2019. gadā par bijušo pieturu liecināja elektrības stabs ar laternas atliekām.


Baloži (stacija)

Baloži ir dzelzceļa pieturas punkts līnijā Rīga—Jelgava, kas atrodas Olaines novada Olaines pagastā blakus Stūnīšu ciemam. Baložu pietura atrodas ap 4 km attālumā no Baložu pilsētas. Pieturā pietur elektrovilcieni maršrutā Rīga—Jelgava. Baloži ir A biļešu zonas gala stacija. Pieturas punktā biļešu kase ir slēgta.


Seksuālā orientācija

Līdz šim nav precīzi zināms, kas nosaka seksuālo orientāciju, taču tiek uzskatts, ka to nosaka sarežģīta ģenētisko, hormonālo un vides faktoru mijiedarbība. Lai gan pagaidām nav plaši atzīta neviena teorija par seksuālās orientācijas cēloni, zinātnieki dod priekšroku bioloģiski pamatotām teorijām.


Mindanao

Mindanao () ir Filipīnu otra lielākā sala pēc platības un 19. lielākā sala pasaulē. Filipīnās par to lielāka ir tikai Lusona. Mindanao atrodas valsts dienvidos, un kopā ar tai apkārt esošajām mazākām salām veido vienotu Mindanao salu grupu (pie šīs grupas pieder arī attālais Sulu arhipelāgs). Pēc iedzīvotāju skaita Mindanao ir devītā lielākā sala pasaulē.

2017. gadā Mindanao dzīvoja vairāk nekā 25 miljoni iedzīvotāju. Tas ir 22,1 % no visiem valsts iedzīvotājiem. Lielākās pilsētas ir Davao (tās aglomerācijā dzīvo aptuveni 4,0 miljoni iedzīvotāju). Dominējošā reliģija ir kristietība (65,9 %), lielākā daļa iedzīvotāju ir katoļi, bet 23,39 % ir islāma piekritēji.


Karbons

Karbons bija piektais ģeoloģiskais periods paleozoja ērā, kas ilga apmēram 60 miljonus gadu (358,9 ± 0,4 — 298,9 ± 0,15 Ma). Karbona perioda nosaukums cēlies no akmeņogļu nosaukuma. Tādēļ šo periodu sauc arī par akmeņogļu periodu.


Svari

Svari ir mērinstruments kāda objekta svara vai masas noteikšanai. Svari var būt dažādu veidu (sviras, atsperes, elektroniskie), tāpat svariem ir dažāda precizitāte, kas atkarīga no svaru veida, un mērīšanas apjoms. Mūsdienās visizplatītākie ir elektroniskie svari. Elektroniskie svari sastāv no svaru devēja un svaru vadības bloka.


Svari (nozīmju atdalīšana)

Svari var būt: svari — mērinstruments; Svari — laikraksts; Svari — zvaigznājs; Svari — zodiaka zīme; Svari — apdzīvota vieta Alūksnes novada Jaunannas pagastā.


Heilijs Džoels Osments

Heilijs Džoels Osments (; dzimis ) ir amerikāņu aktieris.

Pirmo ievērību guvis ar mazu lomu 1994. gada filmā "Forests Gamps" (Forrest Gump), kur attēloja galvenā varoņa (lomā Toms Henkss) dēlu. Kļuva ievērojams ar tēlojumu 1999. gada trillerī "Sestais prāts" (The Sixth Sense), par ko tika nominēts Amerikas Kinoakadēmijas balvai kā labākais otrā plāna aktieris. Vēlāk ir filmējes tādās filmās kā "Atmaksāt ar labu" (2000) un "Mākslīgais intelekts" (2001). Viņa māsa Emilija Osmenta arī ir aktrise.


Koskuli

Koskuli () jeb Koškuli (Koschkull) ir sena vācbaltiešu dzimta, kas Livonijā bija zināma kopš 14. gadsimta un Zviedru Vidzemes laikā izplatījās arī Zviedrijā.


Jānis Krēsliņš (mākslinieks)

Jānis Krēsliņš (dzimis Alsviķu muižas "Kušku" mājās, miris pēc 1920. gada) bija latviešu folklorists, etnogrāfijas vērtību vācējs, daiļkrāsotājs, mākslinieks, fotogrāfs un žurnālists.


8. kilometrs (Rīga—Jelgava)

8. kilometrs ir ceļa postenis (blokpostenis), kas atrodas Mārupes novada austrumos netālu no Rīgas pilsētas robežas, dzelzceļa līnijas Rīga—Jelgava 8. kilometrā dažus simtus metru pirms Tīraines pieturas, pie Jelgavas ceļa dzelzceļa pārbrauktuves. Ceļa postenis paredzēts, lai apkalpotu pieslēguma vietu, kur no Rīgas—Jelgavas līnijas atzarojas pievedceļš uz "Transbūvservisu"; pasažieru vilcieni šeit nepietur. Pievedceļš atzarojas no pāra virziena (Olaine→Torņakalns) ceļa. Ceļa posteņa ēka atrodas Torņakalna virzienā no dzelzceļa pārbrauktuves, otrpus pārbrauktuvei atrodas pārmijas un aizsargstrupceļš. Ēkā atrodas aparatūras DISK-B telpa un dežuranta istaba.


Melvila raga lapastes gekons

Melvila raga lapastes gekons (Saltuarius eximius) ir ķirzaka, kas endēmiska Melvila ragam Austrālijas ziemeļos. Suga atklāta 2013. gadā.


Gustavs Klaustiņš

Gustavs Klaustiņš ( — ) bija Latvijas inženieris un sabiedrisks darbinieks. Bijis Latvijas darba ministrs no 1923. gada jūnija līdz 1924. gada janvārim. Bijis Tautas padomes loceklis kā LSDSP biedrs, vēlāk pievienojies Mazinieku partijai.


Attēls:Gustavs Klaustiņš.jpg

No , attēlam veikti nelieli labojumi

Godprātīgas lietošanas noteikumi: Attēls ir samazināts. Attēlā redzamā persona (Gustavs Klaustiņš) ir mirusi. Attēla publicēšana Vikipēdijā nerada zaudējumus tā autoram.


AirPlay

AirPlay (iepriekš saukts par AirTunes, kad to izmantoja tikai audio failiem) ir patentēts protokols, kuru izstrādājis Apple Inc. Tas ļauj bez vadiem starp iekārtām straumēt audio, video un fotoattēlu failus kopā ar saistītajiem metadatiem. Sākotnēji tas tika realizēts tikai Apple programmatūrā un iekārtās, bet vēlāk Apple to licencēja kā trešās puses programmatūras komponentu ražošanas partneriem izmantošanai savos produktos, padarot tos savietojamus ar Apple iDevice iekārtām.


15. ieroču SS zenītartilērijas divizions

15. ieroču SS zenītartilērijas divizions () bija Latviešu leģiona pretgaisa aizsardzības vienība 15. ieroču SS grenadieru divīzijas sastāvā. Kaujas gaitas beidza 1944. gada vasarā, kad ar 19. zenītartilērijas divizionu tika apvienots VI armiju korpusam pakļautajā 506. zenītartilērijas divizionā.


15. ieroču SS prettanku divizions

15. ieroču SS prettanku divizions () bija Latviešu leģiona prettanku un zenītartilērijas vienība 15. ieroču SS grenadieru divīzijas sastāvā. Kaujas gaitas beidza ar padošanos rietumu sabiedrotajiem Šverīnā 1945. gada 2. maijā.


Tipiskie grifi

Tipiskie grifi, tipisko grifu ģints (Gyps) ir vanagu dzimtas (Accipitridae) ģints, kas pieder pie grifu apakšdzimtas (Aegypiinae). Šajā ģintī ir apvienotas 8 mūsdienās dzīvojošas grifu sugas, kuras visas izplatītas Vecās Pasaules siltākajos reģionos. Lielākā sugu dažādība sastopama Āzijā un Āfrikā. Eiropā mājo tikai baltgalvas grifs (Gyps fulvus). Latvijā baltgalvas grifs ir rets ieceļotājs. Līdz šim reģistrēti 7 novērošanas gadījumi, pēdējais no tiem – 2012. gadā.


Baltgalvas grifs

Baltgalvas grifs (Gyps fulvus) ir vanagu dzimtas (Accipitridae) maitas putns, kas pieder pie tipisko grifu ģints (Gyps). Tas mājo Eirāzijā, sākot ar Dienvideiropu un virzienā uz austrumiem līdz Indijas ziemeļu daļai un Pakistānai, tas sastopams arī nelielās, sadrumstalotās populācijās Ziemeļāfrikā. Eiropā ligzdo 19 000 līdz 21 000 šo putnu pāru, un to skaits pēdējos gados ir pieaudzis.


Veidne:Gada orbitālie starti

= Derīgās kravas atdalītas ar aizzīmēm (), starti ar vertikālā svītrām ( ). Pilotējamie lidojumi izcelti treknā tekstā. Startu avārijas atzīmētas nosvītrotas; nepareizā orbītā ievadīts vai citas kļūmes, kuru dēļ kosmisko aparātu nevar lietderīgi izmantot, apzīmēts kursīvā. Derīgās kravas, kas palaistas no citiem kosmiskajiem aparātiem, iekļautas (iekavās). }} Kategorija:Vikipēdijas veidnes


Sergejs Boldaveško

Sergejs Boldaveško (dzimis Rīgā) ir bijušais Latvijas hokejists, Latvijas hokeja izlases dalībnieks. Ilgus gadus pavadījis Rīgas "Dinamo" un Rīgas "Pārdaugava" sastāvā, vēlāk spēlējis dažādās Vācijas hokeja līgās.


Konstantīns Grigorjevs

Konstantīns Grigorjevs (dzimis ) ir bijušais Latvijas hokejists, aizsargs, Latvijas hokeja izlases dalībnieks. Ilgus gadus pavadījis Rīgas "Dinamo" un Rīgas "Pārdaugava" sastāvā, vēlāk spēlējis dažādos Latvijas un Dānijas klubos.


Alfrēds Riekstiņš (politiķis)

Alfrēds Riekstiņš ( — ) bija Latvijas inženieris, uzņēmējs un sabiedrisks darbinieks. Bijis Latvijas finanšu ministrs no 1922. gada septembra līdz 1923. gada janvārim.


Artūrs Kupaks

Artūrs Kupaks (dzimis ) ir bijušais latviešu hokejists, aizsargs, Latvijas hokeja izlases dalībnieks. Ilgus gadus pavadījis Rīgas "Pārdaugava" sastāvā, vēlāk spēlējis dažādos Ziemeļamerikas hokeja līgu klubos.


Attēls:Alfrēds Riekstiņš.png

No Jaunākās Ziņas, Nr.265 (22.11.1937)

Godprātīgas lietošanas noteikumi: Attēls ir samazināts. Attēlā redzamā persona (Alfrēds Riekstiņš) ir mirusi. Attēla publicēšana Vikipēdijā nerada zaudējumus tā autoram.


Aleksejs Froļikovs

Aleksejs Froļikovs (dzimis Maskavā, miris ) bija Latvijas hokejists, uzbrucējs, Latvijas hokeja izlases dalībnieks. Ilgus gadus pavadījis Maskavas "Dinamo", Rīgas "Dinamo" un Pori "Ässät" rindās.


Vladimirs Mamonovs

Vladimirs Mamonovs (dzimis Rīgā) ir latviešu hokejists, malējais uzbrucējs. Pašlaik (2019) Mamonovs spēlē Latvijas čempionāta komandā HK MOGO.


Joahims fon Ribentrops

Ulrihs Frīdrihs Vilhelms Joahims fon Ribentrops (; dzimis , miris ) bija Nacionālsociālistiskās Vācu Strādnieku Partijas pilnvarotais ārpolitikas jautājumos, vēlāk Vācijas vēstnieks Lielbritānijā un Vācijas ārlietu ministrs no 1938. līdz 1945. gadam.


Saldējums

Saldējums ir uzputots un saldēts pārtikas produkts, ko pamatā gatavo no piena, saldā krējuma, kā arī augļu un ogu sulas vai biezeņa. Kā piedevas saldējumam var pievienot dažādas garšvielas, svaigus vai žāvētus augļus, riekstus, olas, olu pulveri, kafiju, kakao, šokolādi, iesalu, vanilīnu, kanēli, citronskābi u.c. Lai saldējumam būtu viendabīga konsistence un ražošanas laikā neveidotos lieli ledus kristāli, tiem pievieno stabilizatorus, no kuriem izplatītākie ir agars, algināti, karagenīns, želatīns, ciete un nātrija kazeināti.


Līvija Plavinska

Līvija Plavinska (dzimusi 1959. gada 3. augustā Lejas Ančupānos) ir latviešu politiķe, bijusi 11. Saeimas deputāte.


Maskavas Valsts universitāte

M. Lomonosova Maskavas Valsts universitāte () jeb Maskavas Universitāte () ir lielākā un vecākā Krievijas universitāte.

Universitāte tika izveidota 1755. gadā pēc krievu zinātnieka Mihaila Lomonosova iniciatīvas. Sākotnēji universitātes nosaukums bija Maskavas Universitāte, bet 1940. gadā tās nosaukumā tika iekļauts M. Lomonosova vārds, godinot tās dibinātāju.

Šobrīd M. Lomonosova Maskavas Valsts universitātē ir 9 zinātniski pētnieciskie institūti, 40 fakultātes, vairāk kā 300 katedras, kā arī vairākas filiāles ārvalstīs, tostarp Sevastopolē, Astanā, Taškentā, Baku, Dušanbē, Erevānā un Koperā.. Universitātē studē vairāk kā 45 tūkstoši studenti. Profesoru, pasniedzēju un zinātniskā personāla skaits ir apmēram 5 tūkstoši. Kopš 1992. gada Maskavas Valsts universitātes rektors ir akadēmiķis Viktors Sadovņičijs. Saskaņā ar starptautisko Times Higher Education augstskolu reitingu Maskavas Universitāte ieņem 155. vietu pasaules augstskolu reitingā.


Kehra

Kehra ir pilsēta Harju apriņkī, Igaunijas ziemeļu daļā. Tā ir Anijas pagasta administratīvais centrs. Pilsētas iedzīvotāju skaits ir 3060.


Vikipēdija:Tulkošanas vadlīnijas

Tulkošanas vadlīnijas ir paredzētas, lai nodrošinātu no citām Vikipēdijām tulkoto rakstu kvalitāti.


Menzīsa kalns

Menzīsa kalns () ir Prinča Čārlza kalnu augstākā virsotne. Izvietojusies grēdas dienvidu galā Fišera glečera dienvidu malā starp Beilisa un Meitera kalniem. Pirmoreiz ieraudzījis ANARE ekspedīcijas lidotājs Sītons 1956. gadā; nosaukts par godu tā laika Austrālijas premjerministram Robertam Menzīsam (Robert Menzies).


Absorbcijas spektrs

Absorbcijas spektrs ir gāzu, šķidrumu, cietu vielu absorbēto elektromagnētisko viļņu sadalījums pa viļņu garumiem vai frekvencēm. Absorbcijas līnijspektrā uz nepārtrauktā baltās gaismas spektra fona redzamās tumšās līnijas atbilst atoma absorbēto gaismas kvantu enerģijai.


Dītrihs fon Keizerlings

Dītrihs fon Keizerlings (Diedrich Graf von Keyserling; 1713—1793) bija krievu-austriešu-turku kara dalībnieks, Kurzemes un Zemgales hercogistes valstsvīrs, iestājās par Saksijas un Prūsijas ietekmes palielināšanos hercogistē.


E-klase

E-klase ir Latvijas elektroniska skolvadības sistēma, kas nodrošina visu pedagoģiskajā procesā nepieciešamo dokumentāciju. Tā ir paredzēta skolotājiem, skolēniem un viņu vecākiem, piedāvājot veikt dažāda veida atskaites skolas vajadzībām, elektronisko dienasgrāmatu, klases žurnālu, mācību procesa analīzi, kā arī saziņas iespējas. Noteiktas iespējas, kā, piemēram, mēneša sekmju izraksts, E-klasē ir pieejamas tikai ģimenes komplektā, kas ir par maksu.


Amanda Bīrda

Amanda Reja Bīrda (; dzimusi Ņūportbīčā, Kalifornijas štatā, ASV) ir profesionāla amerikāņu peldētāja un modele. Viņa galvenokārt startē kraulā uz krūtīm un kompleksajā peldēšanā. Piedalījusies četrās Olimpiskajās spēlēs (1996, 2000, 2004, 2008), kopumā izcīnījusi septiņas medaļas, visvairāk — 2004. gadā Atēnās. 1996. gadā Atlantā izcīnīja vienu zeltu un divus sudrabus, 2000. gadā Sidnejā — bronzas medaļu — un 2004. gadā Atēnās — zeltu un divus sudrabus.

A. Bīrdai ir piederējuši divi pasaules rekordi 200 m kraulā uz krūtīm, kopumā viņa bija pasaules rekordiste nedaudz vairāk nekā divus gadus (2003. gada 25. jūlijs — 2004. gada 10. jūlijs; 2004. gada 12. jūlijs — 2005. gada 29. jūlijs).


Bostonas "Red Sox"

Bostonas "Red Sox" () ir profesionāls beisbola klubs no Bostonas, Masačūsetsas štata, ASV. Klubs spēlē Augstākās Beisbola līgas (MLB) Amerikāņu līgas Austrumu divīzijā. Klubs tika dibināts 1901. gadā. Savas mājas spēles tas kopš 1912. gada aizvada Fenway parkā. Klubs kopumā ir izcīnījis 9 MLB Pasaules sēriju titulus, pēdējo no tiem — 2018. gadā.


Jekaterina Čekele

Jekaterina Čekele (dzimusi Ventspilī) ir Latvijas vieglatlēte, sprintere. Kopā ar Ievu Zundu, Marlēnu Reimani un Sandru Krūmu startēja 2010. gada Eiropas čempionātā vieglatlētikā 4x100 m stafetē, kurā Latvijas komanda ieņēma 16. vietu 18 komandu konkurencē.


Marlēna Reimane

Marlēna Reimane (dzimusi Salacgrīvā) ir latviešu vieglatlēte, sprintere. Kopā ar Ievu Zundu, Sandru Krūmu un Jekaterinu Čekeli startēja 2010. gada Eiropas čempionātā vieglatlētikā 4x100 m stafetē, kurā Latvijas komanda ieņēma 16. vietu 18 komandu konkurencē.


Sandra Krūma

Sandra Krūma (dzimusi Ventspilī) ir latviešu vieglatlēte, sprintere. Kopā ar Ievu Zundu, Marlēnu Reimani un Jekaterinu Čekeli startēja 2010. gada Eiropas čempionātā vieglatlētikā 4x100 m stafetē, kurā Latvijas komanda ieņēma 16. vietu 18 komandu konkurencē. Sandra Krūma ir bijušā vieglatlēta, tagadējā Latvijas vieglatlētikas izlases galvenā trenera Edvīna Krūma dzīvesbiedre.


Bīvera ezers

Bīvera ezers () ir ar ledu klāts saldūdens ezers Antarktīdā. Izvietojies Eimerija oāzē Prinča Čārlza kalnu austrumu piekājē, no austrumiem ar Džeti pussalu norobežotajā pakavveida Bīvera ieplakā, ko aizpilda stagnanta Nemesīdas glečera mēle. Tiek uzskatīts par lielāko Antarktīdas ezeru. Ezers pieder pie tā sauktajiem plūdmaiņas (epišelfajiem) ezeriem, jo zem Nemesīdas glečera un Eimerija šelfa ledāja ir hidroloģiski savienots ar okeānu; ezera virsma atrodas okeāna virsmas līmenī. Ezers savienots ar 6 km uz dienvidaustrumiem esošo Radoka ezeru ar Pagodromas aizu.

Ezers atklāts 1956. gadā Austrālijas antarktiskās ekspedīcijas gaitā un nosaukts pēc De Havilland Canada DHC-2 Beaver lidmašīnām, kas intensīvi izmantoja ezera virsmu kā nolaišanās laukumu 1957. gada izpētes ekspedīcijas laikā.

Bīvera ieplakas austrumos atrodas Ļedovoje ezers, kura krastā kopš 1982. gada darbojas Krievijas vasaras polārstacija Sojuza. Bīvera ezera dienvidrietumu krastā ierīkota austrāliešu vasaras lauka nometne Bīverleika.


Tomāšs Surovijs

Tomāšs Surovijs (; dzimis Banskā Bistricā) ir bijušais slovāku hokejists, kreisās malas uzbrucējs, Slovākijas hokeja izlases dalībnieks. Karjeras laikā aizvadījis 126 spēles Nacionālās hokeja līgas kluba Pitsburgas "Penguins" sastāvā. Karjeras lielāko daļu pavadījis dažādās Eiropas vadošajās hokeja līgās, kļūstot par trīskārtēju Slovākijas Ekstralīgas čempionu. Slovākijas izlases sastāvā izcīnījis sudraba medaļas 2012. gada pasaules čempionātā.


Filips Alio

Filips Alio (; dzimis , Vovā, Francijā) ir bijušais sacīkšu braucējs, kas piedalījās Formula 1 sacensībās no . līdz . un no . līdz . gadam. Pārstāvējis RAM, Ligier, Larrousse un McLaren komandas.

Pirms karjeras uzsākšanas F1, viņš no 1976. līdz 1977. gadam piedalījās Formula Renault čempionātā. 1978. gadā kļuva par šī čempionāta uzvarētāju braucot BP Racing komandā. Pēc tam pārgāja uz Francijas F3 čempionātu. Finišēja 3. vietā savā pirmajā sacīkstē. Līdz 1983. gadam piedalījās Formula 2 čempionātā. Tajā pašā gadā piedalījās arī Lemānas 24 stundu sacīkstēs, izcīnot 3. vietu.

1984. gadā debitēja Formulā 1, braucot RAM Racing komandā, bet negūstot panākumus, finišu sasniedza tikai trīs reizes. Pēc tam kad Ligier komandas pilots Žaks Lafits tika savainots, saņēma piedāvājumu pārstāvēt šo komandu. Savu pirmo punktu izcīnīja . gada . 1987. gadā pārgāja uz Larrousse komandu, bet 1990. gadā atgriezās Ligier. Deviņdesmito gadu sākumā pārtrauca dalību Formula 1 un pievērsās salonautomobiļu sacensībām, pārstāvot Žana Tota vadīto Peugeot komandu. . gadā mēģināja atgriezties Formula 1 čempionātā pārstāvot Larrousse komandu, bet 1994. gadā kļuva par McLaren komandas testpilotu.

Pēc Formula 1 karjeras pārtraukšanas nolēma pievērsties politikai. Strādāja par sacīkšu komentētāju un piedalījas ziemas rallijos un rallijā Parīze-Dakara.


Cūku dzimta

Cūku dzimta (Suidae) ir viena no pārnadžu kārtas (Artiodactyla) dzimtām. Cūku dzimtā ir 18 mūsdienās dzīvojošas sugas, kas iedalītas 6 ģintīs. Visas cūku dzimtas sugas dzīvo vai nu Eiropā, vai Āzijā, vai Āfrikā un šo kontinentu salās.

Senākās cūku dzimtas dzīvnieku fosilijas ir atrastas Āzijā, un tās ir oligocēna fosilijas. Miocēnā cūkas sasniedza Eiropu. Dažādie fosilie atradumi liecina par cūku ēšanas ieradumiem. Senie dzīvnieki bija gan izteikti veģetārieši, gan maitēdāji.


Broks Troters

Savas karjeras laikā aizvadījis divas spēles Nacionālajā hokeja līgā. 2010.—2011. gada sezonu aizvadīja KHL kluba Rīgas "Dinamo" sastāvā.


Ēriks Bernārs

Ēriks Bernārs (; dzimis Martižē, Francijā) — franču autosportists, piedalījies Formula 1 sacīkstēs no .gada līdz .gadam un .gadā.

1985.gadā kļuva par Formula Renault čempionu, bet 1987.gadā par Francijas F3 vicečempionu. 1988.gadā piedalījās Formula 3000 sacensībās, izcīnot uzvaru Heresā. .gadā aizvadīja 2 sacīkstes F1, pārstāvot Larrousse komandu. Arī nakamajā gadā viņš turpināja pārstāvēt Larrousse komandu, trīsreiz izcīnot punktus, kopvērtējumā 13.vieta. .gadā veicās vājāk, izdevās izcīnīt tikai vienu punktu. Japānas GP treniņbraucienos piedzīvoja avāriju, kurā salauza kāju. .gadā pēc atveseļošanās kļuva par Ligier komandas testpilotu, bet .gadā kļuva par šīs komandas pamatpilotu. Izmantojot to, ka .gada Vācijas GP izstājās daudzi līderi, izcīnija savu vienīgo goda pjedestālu. Šajā pašā gadā, 1 sacīkstē pārstāvēja Lotus komandu. Pēc F1 karjeras beigšanas piedalījās FIA GT un ALMS sacensībās.


Attēls:Leonards Stašs.jpg

No Leonarda Staša 7. Saeimas kartiņas

Godprātīgas lietošanas noteikumi: Attēls ir samazināts; Attēlā redzamā persona ir mirusi, tāpēc nav iespējams iegūt brīvu alternatīvu; Publicēšana Vikipēdijā nerada zaudējumus autoram.


22. gadsimts

22. gadsimts, arī gadsimts, būs gadsimts, kurš pēc Gregora kalendāra sāksies mūsu ēras un beigsies . Tas būs otrais gadsimts mūsu ēras trešajā tūkstošgadē.


Pārnadži

Pārnadži (Artiodactyla) ir viena no zīdītāju klases (Mammalia) kārtām. Galvenā pārnadžu pazīme ir tā, ka ejot tie vienmērīgi atbalstās uz diviem pirkstiem (trešā un ceturtā). Turpretī nepārnadži atbalstās uz viena pirksta (trešā). Otrā būtiskā pazīme ir veltņa kaula (Talus) forma, kas nodrošina pēdas locītavai īpaši labu elastību un lokanību.

Pārnadžu kārtā ir vairāk kā 220 sugas, no kurām daudzas ir labi pazīstamas, kā cūkas, pekari, nīlzirgi, kamieļi, ziemeļbrieži, staltbrieži, žirafes, antilopes, aitas, kazas un govis. Pēc jaunākajiem ģenētiskajiem pētījumiem arī vaļveidīgie ir pārnadži, jo nīlzirgiem un vaļveidīgajiem ir kopīgs aizvēsturiskais priekštecis. Lielākā daļa pārnadžu ir ātri skrējēji un augēdāji, izņemot cūku dzimtu (Suidae) un pekaru dzimtu (Tayassuidae), kas ir visēdāji.

Pārnadži izplatīti visos kontinentos, iznemot Antarktīdu. Mūsdienās tie dzīvo arī Austrālijā, kur tos ievedis cilvēks. Latvijā sastopamas 4 pārnadžu sugas: meža cūka (Sus scrofa), alnis (Alces alces), staltbriedis (Cervus elaphus) un stirna (Capreolus capreolus). Kādreiz Latvijā savvaļā dzīvoja arī taurs (Bos primigenius) un sumbrs (Bison bonasus). Sumbrs izmira 13. gadsimtā. Laikā no 18. gadsimta beigām līdz 20 gadsimta sākumam Latvijas briežu dārzos tika audzēts dambriedis (Cervus dama). Kurzemes pusē neliela daļa izbēga savvaļā un nelielā skaitā saglabājās līdz 1937. gadam. Vairākus desmitus īpatņu izlaida Dzelzāmura mežniecībā, bet ziņu par sekmīgu introdukciju savvaļā nav.


SKS 24. ekspedīcija

SKS 24. ekspedīcija (; jeb ISS-24) bija Krievijas un ASV kosmonautu ekspedīcija uz Starptautisko kosmisko staciju (SKS).


Telpu futbols

Telpu futbols (arī minifutbols, zāles futbols jeb zālfutbols) ir komandu sporta veids, kas tiek spēlēts uz mazāka laukuma un galvenokārt iekštelpās.

Telpu futbolu spēlē starp divām komandām no pieciem spēlētājiem, no kuriem viens ir vārtsargs. Spēlē ir atļauts neierobežots spēlētāju maiņu skaits.

Latvijā telpu futbols ir viens no pieejamākajiem un iecienītākajiem sporta veidiem. Spēles laukuma izmēri ir 42x26 m. Laukuma galos ir novietoti vārti, kuru izmērs ir 2x3 m. Vārtsargs ir vienīgais komandas spēlētājs, kurš drīkst bumbu spēlēt, raidīt vai atvairīt ar rokām tikai vārtsarga laukumā (6m zona).


Formula 3000

Formula 3000, saīsinājumā F3000 — formulu čempionāts, kas norisinājās no 1985. - 2004. gadam. Aizstāja pirms tam pastāvošo Formula 2 čempionātu. Kopš 2005. gada aizstāts ar GP2 čempionātu.

Formula 2 čempionāta sadārdzināšanās; Cosworth DFV aizvietošanas Formulā 1 ar turbodzinējiem; FIA vēlēšanās izveidot "pēdējo pakāpienu" jaunajiem braucējiem pirms nokļūšanas F1.


2004. gada Eiropas Parlamenta vēlēšanas

6. Eiropas Parlamenta vēlēšanas notika Eiropas Savienības 25 dalībvalstīs 2004. gada 10.-13. jūnijā. Vēlēšanas notika neilgi pēc 2004. gada Eiropas Savienības paplašināšanās, tajās ievēlēja 732 Eiropas Parlamenta deputātus.

Eiropas Parlamenta vēlēšanas Latvijā notika 2004. gada 12. jūnijā. Tās bija pirmās Eiropas Parlamenta vēlēšanas pēc Latvijas pievienošanās Eiropas Savienībai. Nobalsoja 577 881 pilsoņi jeb 41,34% vēlētāju.


Kandavas Lauksaimniecības tehnikums

Kandavas Lauksaimniecības tehnikums ir profesionālās vidējās izglītības mācību iestāde, kas atrodas Kandavā. Vidēji mācību gadā tehnikumā mācās ap 600 audzēkņu, kurus māca vairāk kā 50 pasniedzēji. Atkarībā no iepriekšējās izglītības atšķiras mācību ilgums. Tehnikuma vadītāja ir Dace Rozentāle.


Radoka ezers

Radoka ezers () ir kušanas saldūdens ezers Antarktīdā. Izvietojies Eimerija oāzē 6 km uz dienvidrietumiem no Bīvera ezera un 30 km uz dienvidaustrumiem no Aramisa grēdas Prinča Čārlza kalnos. No ezera agrāk bijusi notece pa Pagodromas aizu uz Bīvera ezeru, kas ir izsīkusi. Dešifrēts no aerofotogrāfijām 1956. gadā un nosaukts par godu Melburnas universitātes lektoram Ūvem Radokam (Uwe Radok). Radoka ezers ir dziļākais līdz šim zināmais Antarktīdas ezers un vienīgais zināmais saldūdens ezers ar peldošu ledāja mēli.


Infekcijas slimība

Infekcijas slimība ir slimība, kuru izraisa infekcija — patogēnu bioloģisku aģentu nokļūšana saimnieka organismā. Infekcijas slimības, ar kurām slimo tikai cilvēki, sauc par antroponozēm, bet tās dzīvnieku slimības, ar kurām var saslimt arī cilvēks, — par antropozoonozēm. Vairums infekcijas slimības ir lipīgas, tāpēc tās dažreiz sauc arī par lipīgajām slimībām vai transmisīvajām slimībām. Infekcijas slimībām parasti izšķir inkubācijas periodu, prodromālo periodu, slimības galveno parādību periodu un rekonvalescences periodu. Pēc infekcijas lokalizācijas un mehānisma tās iedala elpošanas ceļu, zarnu, asins un ādas infekcijas slimībās.

Infekcijas slimību ārstus un pētniekus sauc par infektologiem.


Olivjē Bereta

Olivjē Bereta (, dzimis , Montekarlo, Monako) ir sacīkšu braucējs no Monako, kurš ir piedalījies Formula 1 sacīkstēs, braucot Larrousse komandā. Viņa komandas biedrs bija Ēriks Komā. 10 sacīkstēs neizcīnija nevienu ieskaites punktu un tika nomainīts, kad beidzās sponsoru nauda. Pēc karjeras beigām pievērsās salonautomobiļu sacensībām, kurās guva labu panākumus, taču 2003. un 2004.gadā bija Williams komandas viens no testpilotiem.

Ir piedalījies arī vienā NASCAR Craftsman Truck Series sacīkstē 1999.gadā, izcīnot 17.vietu.


Sprakšķi

Sprakšķi, sprakšķu dzimta (Elateridae) ir viena no visēdāju vaboļu (Polyphaga) dzimtām. Šīs dzimtas kāpuriem ir atsevišķs nosaukums — drātstārps. Pasaules faunā sastopamas apmēram 10 000 sugas. Sprakšķu izmēri ir 1—50 mm, biežāk 7—20 mm.


Drātstārps

Drātstārpi ir sprakšķu vaboļu dzimtas kāpuri. Tos var viegli atpazīt pēc to raupjā ķermeņa. Drātstārpu garums svārstās no 10 līdz 45 mm. Dažas drātstārpu sugas ir lietderīgas, jo iznīcina kultūraugiem kaitīgos kukaiņus, taču citas sugas bojā pašus lauksaimniecības kultūraugus. Piemēram, drātstārpi bojā kartupeļu bumbuļus un vīnogu stādus vai pumpurus.


Ksenija Balta

Ksenija Balta (; dzimusi Minskā, Baltkrievijā) ir Igaunijas vieglatlēte, startē daudzcīņas, tāllēkšanas un 100 m sprinta disciplīnās.

2005. gada Eiropas čempionātā telpās viņa izcīnīja 14. vietu pieccīņā, savukārt 2005. gada Eiropas čempionātā junioriem — bronzas medaļu septiņcīņā. 2006. gada Eiropas čempionātā viņa startēja gan 100 m, gan tāllēkšanā, kur izcīnīja attiecīgi 17. un 23. vietu. Piedalījās 2008. gada Vasaras Olimpisko spēļu tāllēkšanas sacensībās, kur ar rezultātu 6,38 m nekvalificējās finālam, tika ieņemta 27. vieta. 2008. gada Pasaules kausa izcīņas finālā Štutgartē tāllēkšanā viņa ierindojās 2. vietā. 2009. gada Eiropas čempionātā telpās viņa kļuva par čempioni tāllēkšanā, bet 2009. gada Pasaules čempionātā viņa ierindojās 8. vietā tāllēkšanā. 2010. gada Pasaules čempionātā telpās ieņēma 4. vietu, bet 2010. gada Eiropas čempionātā nekvalificējās finālam ar rezultātu 6,53 m paliekot 16. vietā. Toties īsi pēc čempionāta viņa uzstādīja jaunu Igaunijas rekordu tāllēkšanā — 6,87 m.

2009. un 2016. gadā tika atzīta par Igaunijas gada sportisti . Kopš 2009. gada 1. septembra viņa ir Igaunijas Centra partijas locekle.


Āmurs

Āmurs ir darbarīks, kas paredzēts trieciena veikšanai objektam. Visbiežāk to izmanto naglu iedzīšanai, metāla detaļu apstrādei, objektu graušanai. Smagākus āmurus, kuri jātur abās rokās, sauc par veseriem.

Āmurs parasti ir vienā rokā turams ar vieglāku kātu un daudz smagāku galvu.

Āmura galvu izgatavo no materiāla (parasti dzelzs), kas nedeformējas trieciena rezultātā. Ja jāveic trieciens pa objektu, to nedeformējot, āmura galvu izgatavo no mīkstāka materiāla, piemēram, gumijas vai koka.

Atkarībā no to izmantojuma āmuriem var atšķirties forma un uzbūve. Piemēram, namdaru āmuriem viens gals ir spīles formā, lai ar to varētu izvilkt naglas.


Balta

baltā krāsa kā īpašības vārds sieviešu dzimtē; BALTA — apdrošināšanas sabiedrība Latvijā; Balta — upe, Daugavas labā krasta pieteka; Balta — pilsēta Ukrainā, Odesas apgabalā.


2010. gada Eiropas čempionāts vieglatlētikā — Tāllēkšana sievietēm

Tāllēkšanas sacensības 2010. gada Eiropas čempionātā notika Luisa Kompanisa Olimpiskajā stadionā 27. un 28. jūlijā. Par Eiropas čempioni kļuva latviešu tāllēcēja Ineta Radēviča.


Olga Kučerenko

Olga Kučerenko (; dzimusi ) ir krievu vieglatlēte, startē tāllēkšanas sacensībās. Viņas personīgais rekords ir 7,13 m, kas tika sasniegti 2010. gada maijā Sočos.

2009. gada Eiropas čempionātā telpās viņa izcīnīja bronzas medaļu. Tāpat viņa piedalījās 2008. gada Pasaules čempionātā telpās, kur nekvalificējās finālam. 2010. gada Eiropas čempionātā viņa izcīnīja bronzas medaļu. Uzvaru šajās sacensībās guva latviešu tāllēcēja Ineta Radēviča.


Janniks Dalmā

Janniks Dalmā (, , Le-Bosē) ir bijušais sacīkšu braucējs no Francijas. Viņš ir piedalījies 49 Formula 1 posmos, bet kvalificējies sacīkstei 24 reizes. Labākā izcīnītā vieta F1 sacīksēs bija 5. vieta 1987.gada Austrālijas GP, bet par piekto vietu viņš nesaņēma punktus čempionāta kopvērtējumā. 1988. gada beigās Dalmā saslima un viņam nācās izlaist sezonas pēdējos 2 posmus. Viņš atveseļojās pirms jaunās sezonas starta, taču slimība bija atstājusi paliekošas sekas.

Pēc 1990. gada Dalmā beidz F1 pilota karjeru un sāka piedalīties Lemānas 24 stundu sacīkstēs. Šajās sacensībās viņš guva ievērojamus panākumus, uzvarot sacensībās 4 reizes (1992., 1994., 1995. un 1999.gadā), katru reizi pārstāvot citu komandu.

1994. gadā viņš tomēr īslaicīgi atgriezās Formula 1 sacensībās, pārstāvot Larrousse komandu 2 posmos. Itālijas GP viņš piedzīvoja avāriju, bet Portugāles GP finišu sasniedza 2 apļus aiz uzvarētāja.


Eimerija oāze

Eimerija oāze () ir ap 1800 km² liels no ledus brīvs apgabals Austrumantarktīdā. Izvietojusies Prinča Čārlza kalnu ziemeļdaļas austrumu pakājē, vietā, kur Lemberta glečers pāriet Eimerija šelfa ledājā. Ap 200 m augsta ar ledu klāta grēda austrumos to atdala no Lemberta šļūdoņa. Lielākie no ledus brīvie apgabali ir Lēves, Meninga un Makleoda masīvi oāzes ziemeļdaļā un Flegstonbenčs dienviddaļā. Oāzē ir vairāki saldūdens ezeri, ievērojamākie no kuriem ir Bīvera ezers (lielākais Antarktīdā), Radoka ezers (dziļākais Antarktīdā), Terrasovoje ezers un Ļedovoje ezers.

Oāze intensīvi pētīta kopš 20. gadsimta 50. gadiem, kad sāka darboties austrāliešu vasaras lauka apmetne Bīverleika. Ļedovoje ezera krastā kopš 1982. gada darbojas Krievijas vasaras polārstacija Sojuza. Eimerija oāzē atklātas plašas derīgo izrakteņu, sevišķi akmeņogļu, iegulas.


Džons Makinrojs

Džons Patriks Makinrojs jaunākais (; dzimis Vīsbādenē, Vācijā) ir bijušais amerikāņu tenisists, bijušais ATP ranga līderis. Savā karjerā uzvarēja 7 Grand Slam vienspēļu turnīros, 9 vīriešu dubultspēļu turnīros un 1 titulu jauktajās dubultspēlēs. Viņa brālis Patriks Makinrojs arī ir bijušais profesionāls tenisists (taču ne tuvu ne tik titulēts kā Džons), ASV Deivisa kausa izlases kapteinis. Viņš pasaules tenisa vēsturē ir iegājis ar lieliskajām cīņām ar Bjernu Borgu, Džimiju Konorsu un Ivanu Lendlu. Pazīstams arī ar nesavaldīgu uzvedību kortā. 1999. gadā tika uzņemts Starptautiskajā tenisa slavas zālē.


Just Dance

"Just Dance" ir amerikāņu dziedātājas Lady Gaga debijas singls. Dziesma tika iekļauta viņas debijas albumā The Fame. Singls tika izdots CD singla un ciparu lejupielādes formātā sadarbībā ar ierakstu kompānijām Streamline, Kon Live, Interscope un Cherrytree. Dziesmas rakstīšanas procesā piedalījās Lady GaGa, RedOne un Akon.


Konstantins Kenteris

Konstantins Kenteris (; dzimis Mitelēnā, Grieķijā) ir bijušais grieķu vieglatlēts, pirms diskvalifikācijas par izvairīšanos no dopinga kontroles piedalījās sprinta sacensībās, kur kļuva par 2000. gada Olimpisko čempionu.

K. Kenteris piedalījās 2000. gada Olimpiskajās spēlēs Sidnejā, kur 200 metru distancē izcīnīja zelta medaļu. Tāpat viņš šajā distancē uzvarēja 2001. gada Pasaules čempionātā Edmontonā un 2002. gada Eiropas čempionātā Minhenē. Divkārtējs Balkānu čempions 400 m (1996, 1999), divkārtējs Grieķijas čempions 100 m (2001, 2004) un 200 m (1999, 2002) distancēs.

Īsi pirms 2004. gada Atēnu Olimpisko spēļu sākuma K. Kenteris kopā ar savu treniņu partneri un draudzeni sprinteri Ekaterinu Tanu izvairījās no dopinga pārbaudēm un netika pielaists dalībai Olimpiskajās spēlēs, kas norisinājās viņa dzimtenē Grieķijā.


2010. gada Latvijas čempionāts vieglatlētikā

2010. gada Latvijas čempionāts vieglatlētikā norisinājās Jēkabpilī, laika posmā no 9. līdz 10. jūlijam.


Mišela Bašelē

Veronika Mišela Bašelē Herja (, izrunā: ; dzimusi Santjago, Čīlē) ir čīliešu politiķe, bijusī ANO Augstā komisāre cilvēktiesību jautājumos (2018—2022). Bašelē ir bijusī Čīles 33. un 35. prezidente laikā no līdz un no līdz . Vņa bija pirmā prezidente sieviete Čīles vēsturē. Viņa uzvarēja 2006. gada prezidenta vēlēšanās bijušo senatoru Sevastjanu Piņeru ar balsu vairākumu (53,5 % balsu). M. Bašelē ir Čīles sociālistu partijas biedre.

M. Bašelē ir pediatre un epidemioloģe. Viņa ir studējusi kara stratēģiju, bijusi aizsardzības un veselības ministre Rikardo Lagosa vadībā. Viņa pārvalda spāņu (viņas dzimtā valoda), angļu, vācu, portugāļu un franču valodas. 2008. gadā žurnāls TIME viņu ierindoja 15. vietā starp 100 visietekmīgākajām sievietēm pasaulē.


Reno Lavilenī

Reno Lavilenī (; dzimis Barbezjē-Senilerī, Francijā) ir franču vieglatlēts, startē kārtslēkšanas sacensībās. Viņš ir zelta medaļas ieguvējs. 2014. gadā, pārvarot 6,16 m augstumā novietotu latiņu kārtslēkšanas sacensībās telpās, viņš veica tobrīd augstāko lēcienu oficiālās sacensībās vieglatlētikas vēsturē.

R. Lavilenī ir 2010. gada Eiropas čempions stadionā, kā arī 2009. un 2011. gada Eiropas čempions telpās. Tāpat viņš startēja 2008. gada Pasaules čempionātā telpās, taču nekvalificējās finālam. 2009. gadā viņš uzstādīja sezonas labāko rezultātu pasaulē (6,01). 2009. gada Pasaules čempionātā R. Lavilenī izcīnīja bronzas medaļu (uzvaru šajās sacensībās guva austrālietis Stīvens Hukers). Tāpat bronzas medaļu viņš izcīnīja arī 2011. gada Pasaules čempionātā Tegu.

viņš ar jaunu olimpisko rekordu (5,97 m) izcīnīja zelta medaļu. 2013. gada Pasaules čempionātā Maskavā izcīnīja sudrabu.

R. Lavilenī personiskais rekords kārtslēkšanā stadionā ir 6,01 m, kas tika sasniegts 2009. gada 21. jūnijā Leirijā, Portugālē. uzstādījis pasaules rekordu telpās, pārvarēdams 6,16 m augstumā novietotu latiņu, kas ir par vienu centimetru vairāk kā Sergeja Bubkas 1993. gadā uzstādītais rekords un tobrīd bija augstākais oficiālās sacensībās veiktais lēciens vieglatlētikas vēsturē. 2020. gada februārī viņa rezultātu pārspēja Armands Duplantiss no Zviedrijas.


ß

ß ir ligatūra vācu alfabētā. Parasti to izmanto, lai vārdā aizstātu divus burtus "s". Tas tiek izrunāts kā nebalsīgais "s". ß alfabēta rindā tiek lietota Vācijā un Austrijā, bet netiek lietota Šveicē un Lihtenšteinā. Ir vairāki noteikumi, kādos gadījumos jālieto ß un kādos — ss. Pirmais to noteica Johans Kristofs Adelungs (1732-1806). ß tiek lietots pēc divskaņiem un gariem patskaņiem, taču ss tiek lietots pēc īsajiem patskaņiem. Šo ligatūru nedrīkst jaukt ar grieķu alfabēta burtu bēta (β).


Linda Štāla

Linda Štāla (; dzimusi Steinheimā, Vācijā) ir vācu vieglatlēte, startē šķēpa mešanas sacensībās. Izglītību ieguvusi Minsteres universitātē.


Ugunsmūris

Ugunsmūris () ir drošības sistēma, kas paredz speciāli programmēta datora ievietošanu starp kādas organizācijas lokālo datoru tīklu un Internetu. Ugunsmūris aizsargā šo lokālo tīklu no nesankcionētas Interneta tīkla lietotāju piekļuves, bet apgrūtina aizsargātā tīkla lietotājiem šī paša tīkla pakalpojumu izmantošanu.

Starptīklu aizsardzība jeb ugunsmūris ir drošības sistēma, kas paredz speciāli programmēta datora ievietošanu starp kādas organizācijas lokālo tīklu un Internetu, lai pasargātu no iespējamiem uzbrukumiem. Ugunsmūris aizsargā šo lokālo tīklu no nesankcionētas interneta lietotāju piekļuves, bet arī apgrūtina aizsargātā tīkla lietotājiem interneta pakalpojumu izmantošanu. Ja lokālajam tīklam ir vairāki savienojumi ar Internetu, tad ugunsmūris jāuzstāda uz katru savienojumu. Ir jāievēro šādi nosacījumi: Visai datu plūsmai, kas ienāk lokālā tīklā, jāiet caur ugunsmūri Visai datu plūsmai, kas iziet no lokālā tīkla, jāiet caur ugunsmūri Ugunsmūris nodrošina aizsardzības nosacījumus un atmet tiem neatbilstošus datus Ugunsmūris pats nepakļaujas uzlaušanas mēģinājumiem


Pagodromas aiza

Pagodromas aiza () ir 6,5 km gara aiza, kas savieno Radoka un Bīvera ezerus Eimerija oāzē Antarktīdā. Aiza ir kādreizējā Radoka ezera notece uz Bīvera ezeru, tagad izsīkusi. Pie ietekas veido izteiktu estuāru. Dešifrēta pēc aerofotogrāfijām 1956. gadā un nosaukta pēc aizas nogāzēs ligzdojošajiem ap 1000 pāru sniega vētrasputniem (). Aizas ziemeļu malā pie ietekas Bīvera ezerā izvietota austrāliešu vasaras polārstacija Bīverleika.


7. Saeimas deputāti

7. Saeimā tika ievēlēti 100 deputāti, kas sāka savu darbību . Skaitot arī mandātu nolikušos deputātus, kopā 7. Saeimā ir strādājuši 130 deputāti. Šis Saeimas sasaukums darbojās līdz .


Oāze

Oāze (no , óasis, kas savukārt aizgūts no ēģiptiešu valodas) ir tuksnešainā apvidū pie dabīga ūdens avota ar augāju klāta teritorija. Dabiskās oāzes veidojas vietās ar augstāku gruntsūdens līmeni nekā apkārtējā teritorijā, kā arī avotu izplūdes vai upju periodiskas applūšanas vietās. Mākslīgās oāzēs ūdens tiek piegādāts no artēziskajiem urbumiem vai kanāliem. Oāžu lielums svārstās no dažiem hektāriem līdz desmitiem tūkstošu kvadrātkilometru.

Antarktīdā par oāzēm sauc teritorijas, kas brīvas no pastāvīgas ledus segas.


Neatgremotāji

Neatgremotāju apakškārta jeb cūku apakškārta (Nonruminantia) ir viena no pārnadžu kārtas (Artiodactyla) apakškārtām. Rietumos zinātniskais nosaukums Nonruminantia netiek lietots, šo apakškārtu biežāk sauc par Suina.


Sīļi

Sīļi, sīļu ģints (Garrulus) ir viena no vārnu dzimtas (Corvidae) ģintīm, kas apvieno ir trīs sugas. Zinātniskais nosaukums Garrulus latviski nozīmē "pļāpīgais".


Vārnu dzimta

Vārnu dzimta (Corvidae) ir viena no zvirbuļveidīgo kārtas (Passeriformes) dzimtām, kas pieder pie dziedātājputnu apakškārtas (Passeri). Vārnu dzimtā ir 134 sugas, kas tiek iedalītas 25 ģintīs. Turklāt pie vārnu ģints (Corvus) piederošās sugas ir trešā daļa no visām vārnu dzimtas sugām. Pazīstamākie vārnu dzimtas putni ir vārnas, kraukļi, krauķi, kovārņi, sīļi, žagatas un riekstroži.

Vārnu dzimtas putni ir sastopami visos kontinentos, izņemot Antarktīdu un reģionus, kurus sedz polārie ledāji. Lielākā daļa sugu dzīvo tropos Centrālamerikā, Dienvidamerikā un Dienvidaustrumāzijā.


Viktorija (Seišelas)

Viktorija ir Seišelu galvaspilsēta. Viktorija atrodas Mae salā, kas ir lielākā Seišelu sala. 2010. gadā Viktorijā dzīvoja aptuveni 26 tūkstoši iedzīvotāju, bet kopā ar piepilsētām kopējais iedzīvotāju skaits sasniedz 84 tūkstošus, kas ir gandrīz 99% no visiem valsts iedzīvotājiem. Pilsētu dibināja britu kolonisti.


Alpu vārnas

Alpu vārnas, Alpu kovārņi (Pyrrhocorax) ir zvirbuļveidīgo kārtas (Passeriformes) viena no vārnu dzimtas (Corvidae) ģintīm, kas apvieno divas sugas. To tuvākie radinieki ir kovārņi no vārnu ģints (Corvus).

Alpu vārnas dzīvo Eirāzijas dienviddaļas un Ziemeļāfrikas kalnos. Tās ir sastopamas Marokā, Spānijā, Eiropas dienvidos Alpu kalnos, Centrālāzijas kalnos, Himalajos un Ķīnas rietumos. Alpu kovārnis dzīvo arī Korsikas un Krētas salās, bet Alpu vārna ir sastopama Īrijā un Lielbritānijā. Teritorijās, kurās dzīvo abas sugas, Alpu kovārnis apmetas augstāk kalnos nekā tā radiniece Alpu vārna. Galvenais sugas apdraudējums ir lauksaimniecības attīstība, kas novedis pie sugas sadrumstalošanās, jo putni ir nometnieki, lai gan kopumā sugām izmiršana nedraud.


Crypsirina

Crypsirina ir viena no vārnu dzimtas (Corvidae) ģintīm, kas apvieno divas sugas. Nesenā pagātnē Crypsirina sugas tika iedalītas garastes koku žagatu ģintī (Dendrocitta).

Abas sugas dzīvo Dienvidaustrumāzijā, bet atšķirībā no raketastes koku žagatas (Crypsirina temia), kurai ir plašs izplatības areāls, melngalvas koku žagata (Crypsirina cucullata) ir endēmiska suga Birmas tropu mežiem.


Garastes koku žagatas

Garastes koku žagatas (Dendrocitta) ir zvirbuļveidīgo kārtas (Passeriformes) viena no vārnu dzimtas (Corvidae) ģintīm, kas apvieno 7 sugas. Tās dzīvo Āzijas dienvidos un Dienvidaustrumāzijā.


Melnā žagata

Melnā žagata (Platysmurus leucopterus) ir vārnu dzimtas (Corvidae) putns, kas ir vienīgā suga melno žagatu ģintī (Platysmurus). Izdala divas pasugas. Lai arī to sauc par žagatu, tā ir viena no koku žagatām, un tās tuvākās radinieces ir pārējās koku žagatas. Melnā žagata ir maz pētīta, iespējams, tā ir visprimitīvākais putns visā vārnu dzimtā.

Vietējo valodā melnā žagata tiek saukta par burungkambing, kas latviski nozīmē kazas putns. Reizēm melno žagatu sauc par baltspārnu žagatu, bet tad to var sajaukt ar baltspārnu žagatu (Urocissa whiteheadi), kas pieder zilo žagatu ģintij, kā arī to reizēm sauc par baltspārnu sīli vai melno sīli.


Zaļās žagatas

Zaļās žagatas jeb īsastes žagatas (Cissa) ir viena no vārnu dzimtas (Corvidae) ģintīm, kas apvieno četras mūsdienās dzīvojošas sugas. Zaļās žagatas dzīvo Āzijas tropu un subtropu mežos.


Zilās žagatas

Zilās žagatas (Urocissa) ir viena no vārnu dzimtas (Corvidae) ģintīm, kas apvieno 5 sugas. Tās dzīvo Āzijas dienvidos un dienvidaustrumos.

Zilās žagatas ir ļoti koši un krāsaini putni. Tām ir raksturīgs koši zils apspalvojums uz muguras, bet vēders, galva un spārni var būt dažādās kontrastainās, košās krāsās. Knābis, kājas un acu riņķi parasti ir koši sarkani. Izņēmums ir zeltknābja žagata, kurai knābis ir gaišā, zeltainā krāsā, bet acu riņķi ir melni. Jaunie putni, kamēr nav sasnieguši dzimumbriedumu, nav tik koši, zilās spalvas ir pelēcīgas.


Temnurus temnurus

Temnurus temnurus ir viena no koku žagatu sugām un vienīgā suga Temnurus ģintī. Ģeogrāfisko variāciju nav.


Zemessīļi

Zemessīļi (Podoces) ir viena no vārnu dzimtas (Corvidae) ģintīm, kas apvieno 4 sugas. Zemessīļi dzīvo Centrālāzijas pustuksnešos, Mongolijas Gobi tuksnesi ieskaitot. Zemessīlis ir piemērojies dzīvei uz zemes un ļoti reti ielaižas kādā krūmā vai kokā. Visas sugas ir nometnieki.


Eksistenciālisms

Eksistenciālisms (no — 'pastāvēšana') ir filozofisks domāšanas virziens, kur galvenā uzmanība tiek veltīta tam, kā cilvēks kaut ko izlemj pasaulē, kuru nevar ar prātu izprast. Pievēršas tādām problēmām kā cilvēka eksistences jēgai, viņa attiecībām ar dzīvi un nāvi, gribas brīvībai, determinismam un citām lietām. Nereti par eksistenciālisma filozofijas aizsācēju tiek uzskatīts dāņu filozofs Sērens Kirkegors. Vēl ievērojami eksistenciālisma filozofi ir Žans Pols Sartrs, Simona de Bovuāra, Albērs Kamī un Gabriels Marsels (Gabriel Marcel).


Franks Gordons

Franks (Efrajims) Gordons (; dzimis ) ir Latvijas ebreju izcelsmes Izraēlas rakstnieks, žurnālists un tulkotājs.


Freds Brukss

Frederiks Filipss Brukss jaunākais (Frederick Phillips Brooks, Jr.; dzimis , miris ) bija ASV programmatūras inženieris un datorzinātnieks. Pazīstams kā OS/360 izveides vadītājs un grāmatas "Mītiskais cilvēkmēnesis" autors. Brukss saņēmis daudzas balvas, tai skaitā Tjūringa balvu 1999. gadā.

Brukss 1953. absolvēja Djūka Universitāti. 1956. gadā Hārvarda Universitātē ieguva filozofijas doktora grādu lietišķajā matemātikā (datorzinātnē).

1956. gadā Freds Brukss sāka strādāt IBM, kur nodarbojās ar arhitektūras projektēšanu superdatoriem Stretch un Harvest. Vēlāk viņš bija datoru saimes IBM System/360 un programmatūras OS/360 izstrādes vadītājs. Šajā laikā viņš formulēja terminu "datorarhitektūra". IBM programmēšanas projektos pieredzētā ietekmē viņš uzrakstīja grāmatu "Mītiskais cilvēkmēnesis" (The Mythical Man-Month). Grāmatas galvenā ideja "ja programmēšanas projekta beigu posmā piesaista papildu cilvēkus, tas aizkavējas" zināma kā Bruksa likums.

1964. gadā Brukss atstāja IBM un Ziemeļkarolīnas Universitātē Čapelhilā dibināja datorzinātņu departamentu, kuru vadīja 20 gadus.


Trešās pakāpes tuvie kontakti

"Trešās pakāpes tuvie kontakti" () ir 1977. gada ASV zinātniskā fantastikas filma, kuras režisors un scenārija autors ir Stīvens Spīlbergs.

1978. gadā filmu izvirzīja Amerikas Kinoakadēmijas balvai astoņās kategorijās, no kurām tā ieguva vienu kategorijā "Labākais operatora darbs".


Ēriks Komā

Ēriks Komā (; dzimis Dromā, Francijā) - franču sacīkšu braucējs, bijušais Formula 1 pasaules čempionāta dalībnieks. 1990.gada Formula 3000 čempions.

No 1982.gada piedalās kartingu sacensībās, bet 1983.gadā kļuva par Francijas kartinga čempionu. 1986.gadā kļuva Francijas Formula Renault čempionu, bet nākamajā gadā pārgāja uz Francijas F3 čempionātu. 1988.gadā kļuva par šī čempionāta uzvarētāju. Nākamajā sezonā startēja Formula 3000 čempionātā, kļūstot par Formula 3000 vicečempionu, bet vēl pēc gada kļuva par čempionu. 1991.gadā debitēja F1 pārstāvot Ligier komandu. Ligier komandā turpināja startēt arī nākamajā sezonā. 1992.gada Beļģijas GP treniņbraucienos piedzīvoja avāriju un nespēja piedalīties sacensībās. 1993.gadā pārgāja uz Larrousse komandu, kur sezonas pēdējā posmā tika aizstāts ar Hideki Nodu. Pēc F1 sacensību atstāšanas piedalījās Japānas GT čempionātā un izturības braucienos.


Romēns Barā

Romēns Barā (; dzimis Kalē, Francijā) ir profesionāls franču vieglatlēts, startē desmitcīņas sacensībās.

2003. gadā uzvarēja Universiādē. Piedalījās divās Olimpiskajās spēlēs (2004, 2008), labāku rezultātu uzrādīja 2008. gadā Pekinā — 5. vieta. 2004. gadā Atēnās viņš ieņēma 13. vietu. Divos Eiropas čempionātos, kuros startējis, ir sasniedzis labus rezultātus — 2006. gadā Gēteborgā izcīnīja 8. vietu, bet 2010. gadā Barselonā svinēja uzvaru. Tāpat ir piedalījies divos Pasaules čempionātos — 2005. gadā Helsinkos izcīnīta 7. vieta un 2009. gadā Berlīnē — 12. vieta.


Filipss Idovu

Filipss Idovu (; dzimis Londonā, Anglijā) ir profesionāls Lielbritānijas vieglatlēts, startē trīssoļlēkšanas sacensībās. F. Idovu ir pašreizējais Pasaules un Eiropas čempions trīssoļlēkšanā.

Piedalījies trijās Olimpiskajās spēlēs (2000, 2004, 2008), 2000. gadā Sidnejā viņš izcīnīja 6. vietu, 2004. gadā Atēnās — 12. vietu, bet 2008. gadā Pekinā — sudraba medaļu. Ar labiem panākumiem startējis Pasaules čempionātos — 2007. gadā Osakā ieņēma 6. vietu un 2009. gadā Berlīnē bija sacensību uzvarētājs. Tāpat atzīstami startējis Eiropas čempionātos — 2006. gadā Gēteborgā ieņēma 5. vietu un 2010. gadā Barselonā svinēja uzvaru.


Kalves zeme

Rietumos tā robežojās ar Medeni (sēliski — "mežu zemi"), ziemeļos ar Sēleni, bet austrumos ar Alekteni. Uz dienvidiem atradās Nalsenes robežzemes (Pelone un Maleisine).


Franškontē

Franškontē (, izrunā: ) ir vēsturiska Francijas zeme, mūsdienu Burgundijas-Franškontē reģiona daļa. Robežojas ar Šveici. Sīkāk Franškontē iedalās četros departamentos: Augšsonā, Belforā, Dū un Jurā. Administratīvais centrs ir Bezansona. Citas lielākās pilsētas ir Belfora, Montbeljāra un Dole.

Pēc 2016. gada reformas apvienota ar Burgundijas reģionu vienotā Burgundijas-Franškontē reģionā.


Imperiālisms

Imperiālisms (no — 'vara') ir kādas konkrētas lielvalsts politika, kas ir orientēta uz ietekmes izplatīšanu tālu aiz savām robežām ar diplomātijas, militārās agresijas vai ekonomiskās iespiešanās palīdzību. Līdz ar to lielākā vai mazākā mērā imperiālisma koncepcija sevī ietver citu tautu pakļaušanu, kas tādējādi arī izskaidro iemeslu tam, kādēļ imperiālisms bieži vien tiek sapludināts ar koloniālisma politiku. Šī iemesla dēļ mūsdienās imperiālisma jēdziens ir ieguvis samērā negatīvu raksturu, ko atsevišķos gadījumos pielieto, lai nomelnotu kādas konkrētas lielvalsts ārpolitiku.


Mītiskais cilvēkmēnesis

Mītiskais cilvēkmēnesis: programminženierijas esejas () ir Freda Bruksa grāmata par programminženieriju un projektu pārvaldību. Darba galvenā tēma ir, ka "ja programmēšanas projekta beigu posmā piesaista papildu cilvēkus, tas aizkavējas". Tāpat tiek apskatīts otrās sistēmas efekts un aizstāvēta prototipēšana.


Juaņa

Juaņa (kods: CNY) ir oficiālā Ķīnas valūta. To izmanto visā Ķīnā, izņemot Honkongu un Makao. Ķīnieši savu valūtu sauc par žeņmiņbi (, piņjiņs: rénmínbì), kas tulkojumā nozīmē "tautas nauda". Savukārt ar vārdu "juaņa" (元, yuán) viņi apzīmē jebkuras valūtas pamatvienību. Centrālā banka, kas izdod valūtu, ir Ķīnas Banka.

2016. gada 1. oktobrī juaņa iekļauta Starptautiskā Valūtas fonda speciālo aizņēmuma tiesību (SDR) valūtu grozam.


Jānis Klovāns

Jānis Klovāns (dzimis - miris ) bija Latvijas šahists (starptautiskais lielmeistars) un treneris. Deviņkārtējs Latvijas čempions šahā.

Šahu sācis spēlēt tikai 14 gadu vecumā. Par meistarkandidātu kļuvis 1954. gadā, PSRS sporta meistars kopš 1959. gada, starptautiskais meistars korespondencšahā (ICCF) - 1973. gadā, starptautiskais meistars (1976). gadā. Par starptautisko lielmeistaru kļuva 1997. gadā, kad uzvarēja pasaules senioru čempionātā. Lielmeistars korespondencšahā kopš 2001. gada.

Latvijas čempions 1954., 1962., 1967., 1968., 1970., 1971., 1975. (dalīta 1.-2.vieta), 1979. un 1986. gadā. PSRS Bruņoto spēku čempions 1969., 1971. un 1973. gadā. Jānis Klovāns ir trīskārtējs pasaules senioru čempions (1997., 1999. un 2001. gadā).

2009.gada 16. novembrī par mūža ieguldījumu šaha attīstībā Latvijā un jauno šahistu audzināšanā Jānis Klovāns tika iecelts par Atzinības krusta virsnieku

Apbedīts Rīgas Meža kapos.


Kolumbusa

Kolumbusa () ir Ohaio štata administratīvais centrs, kā arī lielākā štata pilsēta. Kopā ar piepilsētām Kolumbusa tomēr nav lielākā štata pilsēta. Tādā gadījumā Klīvlenda un Sinsinati ir vēl lielākas. Pēc iedzīvotāju skaita Kolumbusa ir 16. lielākā ASV pilsēta, bet kopā ar aglomerāciju tā ir tikai 32. lielākā. Pilsēta ir dibināta 1812. gadā un nosaukta par godu Kristoforam Kolumbam.

Pilsētā bāzējas NHL klubs Kolumbusas "Blue Jackets".


Limuzēna

Iedalās trīs departamentos: Augšvjennā, Korēzā un Krēzā. Administratīvais centrs ir Limoža, kas ir arī lielākā Limuzēnas pilsēta pēc iedzīvotāju skaita. Otra lielākā pilsēta ir Brīvlagaijāra, kuras iedzīvotāju skaits pārsniedz 20 tūkstošus.


Mach's DIR selbst

"Mach's DIR selbst!" ir vācu rokgrupas Silbermond debijas singls no studijas albuma Verschwende Deine Zeit. Singls tika izdots sadarbībā ar ierakstu kompāniju Modul. Dziesma tapa sadarbībā ar grupas Kiss dalībnieku Polu Stenliju.


Durch die Nacht

"Durch die Nacht" ir vācu rokgrupas Silbermond otrais singls no debijas studijas albuma Verschwende Deine Zeit. Singls tika izdots sadarbībā ar ierakstu kompāniju Modul.


Symphonie

"Symphonie" ir vācu rokgrupas Silbermond trešais singls no debijas studijas albuma Verschwende Deine Zeit. Singls tika izdots sadarbībā ar ierakstu kompāniju Modul.


Zeit für Optimisten

"Zeit für Optimisten" ir vācu rokgrupas Silbermond ceturtais singls no debijas studijas albuma Verschwende Deine Zeit. Singls tika izdots sadarbībā ar ierakstu kompāniju Modul.


Unendlich

"Unendlich" ir vācu rokgrupas Silbermond piektais singls no debijas studijas albuma Verschwende Deine Zeit. Singls tika izdots sadarbībā ar ierakstu kompāniju Modul.


Meer sein

"Meer sein" ir vācu rokgrupas Silbermond pirmais singls no otrā studijas albuma Laut Gedacht. Singls tika izdots sadarbībā ar ierakstu kompāniju Modul.


Žans Marks Gunons

Žans Marks Gunons (, , Obenā, Francijā) - franču sacīkšu braucējs, Formula 1 čempionāta dalībnieks no 1993. - 1994.gadam.


Pelēkā krāsa

Pelēkā krāsa jeb vienkārši pelēks ir krāsa, kuras toņi ietilpst diapazonā no baltās līdz melnajai krāsai. Pelēkā krāsa ir viena no trijām ahromatiskajām jeb neitrālajām krāsām. RGB sistēmā tās pieraksts ir šāds: R128;G128;B128. Tumši pelēku krāsu sauc par marengo.


Jānis Misiņš

Jānis Misiņš (dzimis Tirzas pagastā, miris Rīgā) bija latviešu bibliofils, bibliogrāfs un Latvijas zinātniskās bibliogrāfijas pamatlicējs. Misiņa bibliotēkas izveidotājs.


Lielbritānijas un Īrijas Apvienotā Karaliste

Lielbritānijas un Īrijas Apvienotā Karaliste () bija suverēna valsts Eiropā no 1801. līdz 1922. gadam. Šī valsts bija Britu impērijas pamats. Pirms 1801. gada pastāvēja Lielbritānijas Karaliste un Īrijas Karaliste, bet 1922. gadā šī valsts sadalījās Apvienotajā Karalistē un Īrijas Brīvvalstī. Apvienotā Karaliste līdz pat 1927. gadam pastāvēja ar nosaukumu Lielbritānijas un Īrijas Apvienotā Karaliste, bet tad tika mainīts nosaukums uz Lielbritānijas un Ziemeļīrijas Apvienoto Karalisti.

19. gadsimtā, pateicoties koloniālajiem iekarojumiem un rūpniecības attīstībai, Lielbritānijas un Īrijas Apvienotā Karaliste kļuva par vienu no lielākajām, ietekmīgākajām un ekonomiski attīstītākajām valstīm pasaulē un ieguva neoficiālo nosaukumu Britu impērija, kas de facto pastāvēja līdz 20. gadsimta beigām.


Das Beste

"Das Beste" ir vācu rokgrupas Silbermond otrais singls no otrā albuma Laut Gedacht. Singls tika izdots sadarbībā ar ierakstu kompāniju Columbia.


Das Ende vom Kreis

"Das Ende vom Kreis" ir vācu rokgrupas Silbermond trešais singls no otrā albuma Laut Gedacht. Singls tika izdots sadarbībā ar ierakstu kompāniju Columbia.


Irgendwas bleibt

"Irgendwas bleibt" ir vācu rokgrupas Silbermond pirmais singls no trešā albuma Nichts Passiert. Singls tika izdots sadarbībā ar ierakstu kompāniju Columbia.


Ich bereue nichts

"Ich bereue nichts" ir vācu rokgrupas Silbermond otrais singls no trešā albuma Nichts Passiert. Singls tika izdots sadarbībā ar ierakstu kompāniju Columbia.


Krieger des Lichts

"Krieger des Lichts" ir vācu rokgrupas Silbermond trešais singls no trešā albuma Nichts Passiert. Singls tika izdots sadarbībā ar ierakstu kompāniju Columbia.


Kazimirs Būga

Kazimirs Būga (, 1879—1924) bija lietuviešu valodnieks, kopā ar Jāni Endzelīnu viens no baltu filoloģijas pamatlicējiem, baltu vārdu etimoloģijas un hidronīmu pētnieks.


Rīgas tramvaju reģistrācijas numuri

Šajās tabulās ir redzami visi Rīgas tramvaju reģistrācijas numuri, gan bijušie, gan esošie.


Taiti

Taiti vai Tahiti (taitiešu un ) ir lielākā sala Franču Polinēzijā, Klusā okeāna dienvidos. Pieder pie Biedrības salu arhipelāga. Taiti 1767. gadā atklāja britu jūrasbraucējs Semjuels Voliss.

Taiti salai ir astoņnieka forma un tās kopējā platība ir 1045 km². Pēc 2007. gada datiem tajā dzīvo 178 133 iedzīvotāji, kas ir vairāk kā 60% no visas Franču Polinēzijas iedzīvotājiem. Salu apdzīvo taitieši, ķīnieši, franči un citu tautību pārstāvji. Sala sastāv no divām daļām, kas ir Lielā Taiti (Tahiti Iti) un Mazā Taiti (Tahiti Nui). Abas šīs daļas savieno 2 km plats Taravao zemesšaurums.

Sala ir veidojusies vulkāniskās darbības rezultātā. Taiti teritorijā atrodas divi vulkāniskā tufa un bazalta masīvi. Augstākā virsotne ir Orohena (2241 m vjl). Salai apkārt atrodas koraļļu rifi. Raksturīgs karsts, mitrs klimats. Lielu daļu salas aizņem tropu meži, gar krastu atrodas zemkopībai derīgas zemes. Plantācijās tiek audzētas kokospalmas, maizeskoki, banānkoki, citrusi un citas kultūras. Salas iedzīvotāji nodarbojas ar zivju, kā arī pērļu un perlamutra zvejniecību. Nozīmīgus ienākumus salai ienes tūrisms. Vienīgā reģiona lidosta atrodas Taiti salas ziemeļrietumos.


The New York Times

The New York Times () ir Ņujorkas dienas laikraksts, kas nepārtraukti iznāk kopš 1851. gada.

Vidēji darba dienās The New York Times metiens pārsniedz 900 000 eksemplārus, bet sestdienās tas sasniedz vairāk kā 1 300 000 eksemplārus. Lai arī laikraksts ir lielākais dienas laikraksts starp laikrakstiem, kas iznāk pilsētās, un trešais lielākais laikraksts valstī, atpaliekot tikai no The Wall Street Journal un USA Today, tomēr pēdējos gados tā metiens darba dienās ir nokrities zem miljona, kas nebija notiecies kopš astoņdesmitajiem gadiem. Pēc 2008. gada datiem laikraksta interneta versija ar 18 miljoniem unikālo apmeklētāju bija populārākā ASV.

Laikraksts pieder The New York Times Company, kurai pieder vēl 18 citi reģionālie laikraksti, starp kuriem ir arī Herald Tribune un The Boston Globe. The New York Times katrs izdevums ir sadalīts ziņu, viedokļu, biznesa, mākslas, zinātnes, sporta, stila un pielikumu daļās. Laikraksts ilgstoši palika pie astoņu kolonu formāta, kad lielākā daļa laikrakstu jau bija pārgājusi uz sešu kolonu formātu. Tāpat The New York Times bija viens no pēdējiem laikrakstiem, kas sāka izmantot krāsainās fotogrāfijas. Laikraksts ir saņēmis 104 Pulicera balvas, kas ir lielākais skaits, ko jebkad ir saņēmusi kāda plašsaziņas organizācija.


Sojuza

Sojuza () ir Krievijai piederoša vasaras polārstacija Austrumantarktīdā. Izvietojusies Bīvera ezera (tā daļas Ļedovoje ezera) austrumu krastā Eimerija oāzē Prinča Čārlza kalnu austrumu pakājē uz Džeti pussalas paaugstinājuma. Izveidota 1982. gada 3. decembrī 28. Padomju antarktiskās ekspedīcijas laikā kā atbalsta bāze ģeoloģiskās izpētes veikšanai Prinča Čārlza kalnos vasaras sezonā. Stacija 1989. gadā tikusi iekonservēta un vēlākajos gados izmantota tikai atsevišķu programmu veikšanai.


Madhja Pradēša

Madhja Pradēša''' (, izrunā: ) ir viens no Indijas štatiem. Madhja Pradēša robežojas ar pieciem citiem Indijas štatiem: Utarpradēšu, Čhatīsgarhu, Mahārāštru, Gudžarātu un Rādžastānu. Madhjas Pradēšas platība 308 252 km². Administratīvais centrs ir Bhopāla, lai gan lielāka pilsēta pēc iedzīvotāju skaita ir Džabalpura. Madhjā Pradēšā dzīvo aptuveni 60,4 miljoni iedzīvotāju.


Pāls Erdēšs

Pāls Erdēšs (, , dzimis , miris ) bija ebreju tautības Ungārijas matemātiķis. Erdēšs publicējis vairāk rakstu nekā jebkurš cits matemātiķis vēsturē, sadarbojoties ar simtiem citu zinātnieku. Viņš strādāja pie problēmām kombinatorikā, grafu teorijā, skaitļu teorijā, matemātiskajā analīzē, aproksimāciju teorijā, kopu teorijā un varbūtību teorijā. Vienīgais, kura Erdēša skaitlis ir 0.


Pērtiķi

Par pērtiķiem sauc lielāko daļu primātu (Primates) sugu, kuras pieder pie sausdeguna pērtiķu (Haplorrhini) apakškārtas, jeb pērtiķi ir visi tie primāti, kas klasificēti Jaunās pasaules pērtiķu virsdzimtā un zemāko šaurdeguna pērtiķu virsdzimtā. Vienkāršoti varētu teikt, ka pērtiķi ir visi tie primāti, kas nav puspērtiķi un cilvēkpērtiķi. Ir zināmas 264 pērtiķu sugas. Latviešu valodā ar vārdu "pērtiķi" apzīmē arī otru primātu apakškārtu — slapjdeguna pērtiķus (Strepsirrhini), lai gan šajā apakškārtā nav nevienas "īsto pērtiķu" sugas, tās visas ir puspērtiķu sugas. Sarunvalodā par pērtiķiem bieži tiek saukti gandrīz visi primāti.

Visi Jaunās pasaules pērtiķi ir apvienoti vienā virsdzimtā Platyrrhini, bet zemāko šaurdeguna pērtiķu (Cercopithecoidea) virsdzimta ir daļa no Vecās pasaules pērtiķu (Catarrhina) sekcijas, kurā ir iekļauti arī cilvēkpērtiķi. Kopumā zemākie šaurdeguna pērtiķi ir tuvāk radniecīgi cilvēkpērtiķiem nekā Jaunās pasaules pērtiķi.


Apenīnu pussala

Apenīnu pussala () ir viena no lielākajām pussalām Dienvideiropā. Tās lielāko daļu aizņem Itālija.

Pussalas kopējā platība ir 149 000 km². Ziemeļos to norobežo Padānas lēzenums, rietumos Tirēnu un Ligūrijas jūras, austrumos Adrijas jūra, bet dienvidos Jonijas jūra. Krasta līnija mazliet izrobota, bet pussalas reljefs pārsvarā ir kalnains, paugurains. Klimats lielākoties subtropu. Apenīnu pussalai ir trīs mazākas pussalas — Kalabrijas un Salentīnas pussalas dienvidos un Gargānas pussala austrumos.

Pussalas austrumos lielu daļu aizņem Apenīni, kuru augstākā virsotne ir Korno kalns (2914 m). No šī kalnu masīva savu nosaukumu ieguvusi arī pussala. Ir novērojama periodiska vulkāniskā darbība, kā arī zemestrīces. Pussalā atrodami derīgie izrakteņi — nafta, dabasgāze, brūnogles, dzīvsudrabs, pirīts, boksīts, marmors, granīts, vulkāniskais tufs u.c. Lielākās upes ir Tibra un Arno. Raksturīgi karsta un vulkāniskas izcelsmes ezeri. Savas formas dēļ pussala ieguvusi iesauku itāļu valodā Lo Stivale — 'zābaks'. Bez Itālijas, kas aizņem lielāko daļu pussalas, uz tās atrodas arī Sanmarīno un Vatikāns.


Dārznīcas pilskalns

Dārznīcas pilskalns ir pilskalns Madonas novada Aronas pagasta Viesienā. Neapšaubāmi, ka tagadējais nosaukums ir radies samērā nesen, tomēr pilskalna senais nosaukums nav precīzi zināms. Tiek uzskatīts, ka pilskalnā līdz 13. gadsimtam atradās Negestes pils (), saukta arī par Nigasti, jo dažus kilometrus uz ziemeļiem atradušās Nigestes mājas, kas tagad nojauktas. Ernests Brastiņš grāmatā "Latvijas pilskalni" raksta, ka blakus Dārznīcas kalnam ir bijis Pupu krogs.


Naso

Naso () ir Bahamu galvaspilsēta, kā arī valsts lielākā pilsēta. Tā atrodas Ņūprovidensas salā valsts ziemeļrietumu daļā. 2008. gadā Naso dzīvoja aptuveni 260 tūkstoši iedzīvotāju. Uz turieni regulāri dodas daudz tūristu. Tas ir viens no slavenākajiem tūrisma centriem pasaulē. Naso ostas tuvumā atrodas pludmales, daudzveidīga tropu flora, tādēļ šī vieta ir iesaukta par Paradise Island (Paradīzes salu).

Pilsēta tika dibināta 1656. gadā ar nosaukumu Charles Towne (par godu Anglijas karalim). 1694. gadā tajā iebruka spāņi, kuri to nopostīja. Gadu vēlāk pilsēta tika atjaunota un tai bija dots arī jauns nosaukums - Naso.


Negeste

Negeste, arī Nigaste (latīņu: Negeste, Egeste) bija latgaļu Jersikas valsts pilsnovads (latīņu: castrum Negeste), kas atradās Ogres upes augšgalā. Pilsnovads pieminēts 1211. gada Jersikas dalīšanas un 1213. gada zemju pārdales dokumentos. Sākumā Negestes pilsnovads tika ordenim, bet pēc bīskapa Alberta atgriešanās Livonijā 1213. gadā viņš panāca Jersikas zemju pārdali.

Negestes pilsnovads tika apvienots ar Mārcienas pilsnovadu un piešķirts bīskapa vasaļiem fon Tīzenhauzeniem, izveidojot Bērzaunes pilsnovadu, kas līdz Livonijas konfederācijas sabrukumam ietilpa Rīgas arhibīskapijas sastāvā. Novada rietumos atradās Ērgļu pils.